title: Lieta C-621/15: Tiesas (otrā palāta) 2017. gada 21. jūnija spriedums (Cour de cassation (Francija) lūgums sniegt prejudiciālu nolēmumu) – N. W, L. W, C. W/Sanofi Pasteur MSD SNC, Caisse primaire d'assurance maladie des Hauts-de-Seine, Carpimko Lūgums sniegt prejudiciālu nolēmumu — Direktīva 85/374/EEK — Atbildība par produktiem ar trūkumiem — 4. pants — Farmācijas laboratorijas — Vakcīna pret hepatītu B — Multiplā skleroze — Vakcīnas trūkumu un cēloņsakarības starp trūkumiem un nodarītajiem zaudējumiem pierādījumi — Pierādīšanas pienākums — Pierādījumu veidi — Zinātniskas vienprātības neesamība — Būtiski, precīzi un saskanīgi netieši pierādījumi, ko vērtē tiesa, kas izskata lietu pēc būtības — Pieņemamība — Nosacījumi

text:
               21.8.2017

               LV

               Eiropas Savienības Oficiālais Vēstnesis

               C 277/8

         Tiesas (otrā palāta) 2017. gada 21. jūnija spriedums (Cour de cassation (Francija) lūgums sniegt prejudiciālu nolēmumu) – N. W, L. W, C. W/Sanofi Pasteur MSD SNC, Caisse primaire d'assurance maladie des Hauts-de-Seine, Carpimko

   (Lieta C-621/15) (1)

   (Lūgums sniegt prejudiciālu nolēmumu - Direktīva 85/374/EEK - Atbildība par produktiem ar trūkumiem - 4. pants - Farmācijas laboratorijas - Vakcīna pret hepatītu B - Multiplā skleroze - Vakcīnas trūkumu un cēloņsakarības starp trūkumiem un nodarītajiem zaudējumiem pierādījumi - Pierādīšanas pienākums - Pierādījumu veidi - Zinātniskas vienprātības neesamība - Būtiski, precīzi un saskanīgi netieši pierādījumi, ko vērtē tiesa, kas izskata lietu pēc būtības - Pieņemamība - Nosacījumi)
   (2017/C 277/10)
   Tiesvedības valoda – franču

      Iesniedzējtiesa

      Cour de cassation

      Pamatlietas puses

      Prasītāji:
         N. W
      ,
         L. W
      ,
         C. W

      Atbildētāji: Sanofi Pasteur MSD SNC, Caisse primaire d'assurance maladie des Hauts-de-Seine, Carpimko

      Rezolutīvā daļa:

               1)

               Padomes 1985. gada 25. jūlija Direktīvas 85/374/EEK par dalībvalstu normatīvo un administratīvo aktu tuvināšanu attiecībā uz atbildību par produktiem ar trūkumiem 4. pants ir jāinterpretē tādējādi, ka ar to tiek pieļauti tādi valsts pierādīšanas noteikumi, kādi ir pamatlietā, saskaņā ar kuriem tiesa, kas izskata lietu pēc būtības, izskatot prasību par vakcīnas ražotāja atbildību apgalvotu vakcīnas trūkumu dēļ, īstenojot tai šajā ziņā piešķirto novērtējuma brīvību, var uzskatīt, ka atsevišķi prasītāja izvirzītie faktu elementi ir būtiski, precīzi un saskanīgi netieši pierādījumi, no kā var tikt secināti vakcīnas trūkumi un cēloņsakarība starp šiem trūkumiem un minēto slimību, lai gan medicīniskajos pētījumos nav ne konstatēta, ne noliegta saikne starp attiecīgo vakcināciju un slimības parādīšanos cietušajam; tomēr valsts tiesai ir jārūpējas, lai, tai konkrēti piemērojot minētos pierādīšanas noteikumus, tiktu ievērots minētajā 4. pantā paredzētais pierādīšanas pienākums un arī netiktu pārkāpta ar šo direktīvu ieviestā atbildības režīma efektivitāte;

               2)

               Direktīvas 85/374 4. pants ir jāinterpretē tādējādi, ka ar to netiek pieļauti tādi pierādīšanas noteikumi, kas ir balstīti uz prezumpcijām un atbilstoši kuriem, ja medicīniskajos pētījumos nav ne konstatēta, ne noliegta saikne starp attiecīgo vakcināciju un slimības parādīšanos cietušajam, cēloņsakarība starp vakcīnai piedēvētajiem trūkumiem un cietušajam nodarītajiem zaudējumiem vienmēr tiek uzskatīta par pierādītu, ja ir konkrēti iepriekš noteikti netieši cēloņsakarības pierādījumi par faktiem.

      (1)  OV C 48, 8.2.2016.


title: Lieta T-503/16: Vispārējās tiesas 2016. gada 14. novembra rīkojums – Dulière/Komisija

text:
               23.1.2017

               LV

               Eiropas Savienības Oficiālais Vēstnesis

               C 22/60

         Vispārējās tiesas 2016. gada 14. novembra rīkojums – Dulière/Komisija
   (Lieta T-503/16) (1)

   (2017/C 022/83)
   Tiesvedības valoda – franču
   Sestās palātas priekšsēdētājs ir izdevis rīkojumu izslēgt lietu no reģistra.

      (1)  OV C 129, 4.5.2013. (sākotnēji Eiropas Savienības Civildienesta tiesā lieta reģistrēta ar numuru F-15/13 un nodota Eiropas Savienības Vispārējai tiesai 2016. gada 1. septembrī).


title: Lieta T-745/15: Prasība, kas celta 2015. gada 22. decembrī – FH Scorpio/ITSB – Eckes-Granini Group (“YO!”)

text:
               15.2.2016

               LV

               Eiropas Savienības Oficiālais Vēstnesis

               C 59/45

         Prasība, kas celta 2015. gada 22. decembrī – FH Scorpio/ITSB – Eckes-Granini Group (“YO!”)
   (Lieta T-745/15)
   (2016/C 059/52)
   Valoda, kādā sagatavots prasības pieteikums – poļu

      Lietas dalībnieki

      Prasītājs: FH Scorpio (Łódź, Polija) (pārstāvis – R. Rumpel, adwokat)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (ITSB)

      Otra procesa ITSB Apelācijas padomē dalībniece: Eckes-Granini Group GmbH (Nieder-Olm, Vācija)

      Informācija par procesu ITSB

      Strīdus preču zīmes reģistrācijas pieteikuma iesniedzējs: prasītājs

      Attiecīgā strīdus preču zīme: Kopienas grafiska preču zīme, kas ietver vārdisku elementu “YO!” – reģistrācijas pieteikums Nr. 11 208 436

      Process ITSB: iebildumu process

      Apstrīdētais lēmums: ITSB Apelācijas otrās padomes 2015. gada 2. oktobra lēmums lietā R 1546/2014–2

      Prasītāja prasījumi:

               —

               atzīt prasību par pamatotu;

               —

               atcelt apstrīdēto lēmumu, ciktāl tas attiecas uz preču zīmes “YO!” Nr. 11 208 436 reģistrāciju;

               —

               grozīt apstrīdēto lēmumu tādējādi, ka apzīmējums tiek reģistrēts attiecībā uz visām reģistrācijas pieteikumā norādītajām precēm un pakalpojumiem;

               —

               piespriest ITSB atlīdzināt tiesāšanās izdevumus.

      Izvirzītais pamats:

               —

               Regulas Nr. 207/2009 8. panta 1. punkta b) apakšpunkta pārkāpums.


title: Lieta C-471/14: Tiesas (astotā palāta) 2015. gada 6. oktobra spriedums (Oberlandesgericht Wien (Austrija) lūgums sniegt prejudiciālu nolēmumu) – Seattle Genetics Inc./Österreichisches Patentamt Lūgums sniegt prejudiciālu nolēmumu — Intelektuālais un rūpnieciskais īpašums — Patentētas zāles — Regula (EK) Nr. 469/2009 — 13. panta 1. punkts — Papildu aizsardzības sertifikāts — Derīguma termiņš — Jēdziens “diena, kad piešķir pirmo atļauju laist produktu tirgū Eiropas Savienībā” — Lēmuma par atļaujas piešķiršanu pieņemšanas datuma vai šī lēmuma paziņošanas datuma ņemšana vērā

text:
               30.11.2015

               LV

               Eiropas Savienības Oficiālais Vēstnesis

               C 398/6

         Tiesas (astotā palāta) 2015. gada 6. oktobra spriedums (Oberlandesgericht Wien (Austrija) lūgums sniegt prejudiciālu nolēmumu) – Seattle Genetics Inc./Österreichisches Patentamt

   (Lieta C-471/14) (1)

   (Lūgums sniegt prejudiciālu nolēmumu - Intelektuālais un rūpnieciskais īpašums - Patentētas zāles - Regula (EK) Nr. 469/2009 - 13. panta 1. punkts - Papildu aizsardzības sertifikāts - Derīguma termiņš - Jēdziens “diena, kad piešķir pirmo atļauju laist produktu tirgū Eiropas Savienībā” - Lēmuma par atļaujas piešķiršanu pieņemšanas datuma vai šī lēmuma paziņošanas datuma ņemšana vērā)
   (2015/C 398/07)
   Tiesvedības valoda – vācu

      Iesniedzējtiesa

      Oberlandesgericht Wien

      Pamatlietas puses

      Prasītāja: Seattle Genetics Inc.

      Atbildētāja: Österreichisches Patentamt

      Rezolutīvā daļa:

               1)

               Eiropas Parlamenta un Padomes 2009. gada 6. maija Regulas (EK) Nr. 469/2009 par papildu aizsardzības sertifikātu zālēm 13. panta 1. punkts ir interpretējams tādējādi, ka jēdzienu “diena, kad piešķir pirmo tirdzniecības atļauju [Eiropas Savienībā]” nosaka Savienības tiesības;

               2)

               Regulas Nr. 469/2009 13. panta 1. punkts ir interpretējams tādējādi, ka “diena, kad piešķir pirmo tirdzniecības atļauju [Savienībā]” šīs tiesību normas izpratnē ir diena, kad lēmums par atļauju laist tirgū tiek paziņots tā adresātam.

      (1)  OV C 462, 22.12.2014.


title: Lieta F-22/05: Civildienesta tiesas (trešā palāta) 2006. gada 13. decembra spriedums — Neophytos Neophytou pret Komisiju (Ierēdņi — Atklāts konkurss — Atlases komisija — Sastāvs — Vienlīdzīga attieksme — Pielaišanas nosacījumi)

text:
               30.12.2006

               LV

               Eiropas Savienības Oficiālais Vēstnesis

               C 331/45

         Civildienesta tiesas (trešā palāta) 2006. gada 13. decembra spriedums — Neophytos Neophytou pret Komisiju
   (Lieta F-22/05) (1)

   (Ierēdņi - Atklāts konkurss - Atlases komisija - Sastāvs - Vienlīdzīga attieksme - Pielaišanas nosacījumi)
   (2006/C 331/101)
   Tiesvedības valoda — angļu
   Lietas dalībnieki

      Prasītājs: Neophytos Neophytou, Itzig (Luksemburga) (pārstāvis — S. A. Pappas, advokāts)

      Atbildētāja: Eiropas Kopienu Komisija (pārstāvji — J. Currall un H. Kraemer)
   Priekšmets
   Atcelt EPSO/A/1/03 atlases komisijas lēmumu par rezerves saraksta izveidošanu administratoru asistentiem (A8), kuriem ir Kipras pilsonība, neiekļaut prasītāju šī konkursa rezultātā izveidotajā rezerves sarakstā.
   Rezolutīvā daļa:

               1)

               prasību noraidīt;

               2)

               katrs lietas dalībnieks sedz savus tiesāšanas izdevumus pats.

      (1)  OV C 155, 25.6.2005. (lieta sākotnēji reģistrēta Eiropas Kopienu Pirmās instances tiesā ar numuru T-165/05 un ar 15.12.2005. rīkojumu nodota Eiropas Savienības Civildienesta tiesai).


title: Lietas T-372/04 izslēgšana no reģistra

text:
               14.5.2005

               LV

               Eiropas Savienības Oficiālais Vēstnesis

               C 115/41

         Lietas T-372/04 (1) izslēgšana no reģistra
   (2005/C 115/76)

      (tiesvedības valoda -franču)

   2005. gada 31. janvārī Eiropas Kopienu Pirmās instances tiesas trešās palātas priekšsēdētājs ir izdevis rīkojumu izslēgt no reģistra lietu T-372/04 Coopérative d'exportation du Livre Français (C.E.L.F.)/Eiropas Kopienu Komisija.

      (1)  OV C 300, 04.12.2004.


title: Pirmās instances tiesas spriedums 2005. gada 15. jūnijā lietā T-349/03 Corsica Ferries France SAS pret Eiropas Kopienu Komisiju (Valsts atbalsts — Prasība atcelt tiesību aktu — Pārstrukturēšanas atbalsts — Lēmums, ar ko atbalstu pasludina par saderīgu ar kopējo tirgu — Komisijas vadlīnijas — Pienākums norādīt pamatojumu — Nosacījumu ievērošana — Atbalsta minimālais raksturs)

text:
               20.8.2005

               LV

               Eiropas Savienības Oficiālais Vēstnesis

               C 205/19

      PIRMĀS INSTANCES TIESAS SPRIEDUMS

   2005. gada 15. jūnijā
   lietā T-349/03 Corsica Ferries France SAS pret Eiropas Kopienu Komisiju (1)

   (Valsts atbalsts - Prasība atcelt tiesību aktu - Pārstrukturēšanas atbalsts - Lēmums, ar ko atbalstu pasludina par saderīgu ar kopējo tirgu - Komisijas vadlīnijas - Pienākums norādīt pamatojumu - Nosacījumu ievērošana - Atbalsta minimālais raksturs)
   (2005/C 205/33)
   tiesvedības valoda — franču
   Lietā T-349/03 Corsica Ferries France SAS, Bastia [Bastia] (Francija), ko pārstāv S. Rodrigess [S. Rodrigues] un K. Skapels [C. Scapel], advokāti, kas norādīja adresi Luksemburgā, pret Eiropas Kopienu Komisiju (pārstāvji — K. Žiolito [C. Giolito] un H. van Vlīts [H. van Vliet], pārstāvji, kas norādīja adresi Luksemburgā), ko atbalsta Francijas Republika, ko pārstāv Ž. De Bergess [G. de Bergues] un S. Ramē [S. Ramet], pārstāvji, kas norādīja adresi Luksemburgā, un Société nationale maritime Corse-Méditerranée (SNCM) SA, Marseļa [Marseille] (Francija), ko sākotnēji pārstāvēja H. Tassi [H. Tassy], pēc tam O. d'Ormesons [O. d'Ormesson] un A. Buine [A. Bouin], advokāti, par prasību atcelt Komisijas 2003. gada 9. jūlija lēmumu 2004/166/CE attiecībā uz pārstrukturēšanas atbalstu, ko Francija plānoja piešķirt Société nationale maritime Corse-Méditerranée (SNCM) (OV 2004., L 61, 13. lpp.), Pirmās instances tiesa (trešā palāta) šādā sastāvā: palātas priekšsēdētājs M. Jēgers [M. Jaeger], tiesneši V. Tīli [V. Tiili] un O. Cūcs [O. Czúcz], sekretārs I. Nacins [I. Natsinas], administrators, 2005. gada 15. jūnijā ir pasludinājusi spriedumu, kura rezolutīvā daļa ir šāda:

               1)

               atcelt Komisijas 2003. gada 9. jūlija lēmumu 2004/166/CE attiecībā uz pārstrukturēšanas atbalstu, ko Francija plānoja piešķirt Société nationale maritime Corse-Méditerranée (SNCM);

               2)

               Komisija sedz savus, kā arī atlīdzina prasītājas tiesāšanās izdevumus;

               3)

               Francijas Republika un SNCM sedz savas tiesāšanās izdevumus pašas.

      (1)  OV C 7, 10.01.2004.


title: Lieta C-461/09: Tiesas (septītā palāta) 2010. gada 9. jūlija rīkojums — The Welcome Foundation Ltd /Iekšējā Tirgus saskaņošanas birojs (preču zīmes, paraugi un modeļi), Serono Genetics Institute SA (Apelācija — Kopienas preču zīme — Vārdiska preču zīme “FAMOXIN” — Pieteikums par spēkā neesamības atzīšanu, ko iesniedzis valsts vārdiskas preču zīmes “LANOXIN” īpašnieks — Pieteikuma par spēkā neesamības atzīšanu noraidīšana)

text:
               23.10.2010

               LV

               Eiropas Savienības Oficiālais Vēstnesis

               C 288/26

      Tiesas (septītā palāta) 2010. gada 9. jūlija rīkojums — The Welcome Foundation Ltd/Iekšējā Tirgus saskaņošanas birojs (preču zīmes, paraugi un modeļi), Serono Genetics Institute SA

      (Lieta C-461/09) (1)

      (Apelācija - Kopienas preču zīme - Vārdiska preču zīme “FAMOXIN” - Pieteikums par spēkā neesamības atzīšanu, ko iesniedzis valsts vārdiskas preču zīmes “LANOXIN” īpašnieks - Pieteikuma par spēkā neesamības atzīšanu noraidīšana)
      (2010/C 288/45)
      Tiesvedības valoda — angļu

         Lietas dalībnieki

         Apelācijas sūdzības iesniedzēja: The Welcome Foundation Ltd (pārstāvis — R. Gilbey, advokāts)

         Pārējie lietas dalībnieki: Iekšējā Tirgus saskaņošanas birojs (pārstāvis — A. Folliard-Monguiral) un Serono Genetics Institute SA

         Priekšmets

      Apelācijas sūdzība par Pirmās instances tiesas (septītā palāta) 2009. gada 23. septembra spriedumu apvienotajās lietās T-493/07, T-26/08 un T-27/08 GlaxoSmithkline-Laboratórios Wellcome de Portugal-TheWellcome Foundation/ITSB, ar kuru Pirmās instances tiesa noraidīja valsts vārdiskas preču zīmes “LANOXIN” attiecībā uz precēm, kas ietilpst 5. klasē, īpašnieka prasību par Iekšējā tirgus saskaņošanas biroja (ITSB) Apelāciju pirmās padomes 2007. gada 14. septembra lēmumu R 8/2007-1, ar kuru noraidīta apelācijas sūdzība par Anulēšanas nodaļas lēmumu, ar kuru noraidīts prasītājas pieteikums par atzīšanu par spēkā neesošu saistībā ar Kopienas vārdisku preču zīmi “FAMOXIN” attiecībā uz precēm un pakalpojumiem, kas ietilpst 5. klasē.

         Rezolutīvā daļa:

                  1)

                  apelācijas sūdzību noraidīt;

                  2)

                  The Wellcome Foundation Ltd atlīdzina tiesāšanās izdevumus.

         (1)  OV C 37, 13.02.2010.


title: Lieta C-337/06: Lūgums sniegt prejudiciālu nolēmumu — izteikts ar Oberlandesgericht Düsseldorf (Vācija) 2006. gada 7. augusta rīkojumu — Bayerischer Rundfunk , Deutschlandradio , Hessischer Rundfunk , Mitteldeutscher Rundfunk , Norddeutscher Rundfunk , Radio Bremen , Rundfunk Berlin-Brandenburg , Saarländischer Rundfunk , Südwestrundfunk , Westdeutscher Rundfunk , Zweites Deutsches Fernsehen pret GEWA — Gesellschaft für Gebäudereinigung und Wartung mbH

text:
               18.11.2006

               LV

               Eiropas Savienības Oficiālais Vēstnesis

               C 281/18

         Lūgums sniegt prejudiciālu nolēmumu — izteikts ar Oberlandesgericht Düsseldorf (Vācija) 2006. gada 7. augusta rīkojumu — Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk, Zweites Deutsches Fernsehen pret GEWA — Gesellschaft für Gebäudereinigung und Wartung mbH

   (Lieta C-337/06)
   (2006/C 281/28)
   Tiesvedības valoda — vācu
   Iesniedzējtiesa
   Oberlandesgericht Düsseldorf
   Lietas dalībnieki pamata procesā

      Prasītāji: Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk, Zweites Deutsches Fernsehen

      Atbildētājs: GEWA — Gesellschaft für Gebäudereinigung und Wartung mbH

      Pārējie lietas dalībnieki: Heinz W. Warnecke, kas savu darbību veic ar firmu Großbauten Spezial Reinigung

   Prejudiciālie jautājumi

               1)

               Vai Direktīvas 2004/18/EK (1) 1. panta 9. punkta 2. rindkopas c) apakšpunktā norādītais pirmais alternatīvais nosacījums “valsts finansējums” ir interpretējams tādējādi, ka, pamatojoties uz dalībvalstij konstitucionāli noteikto pienākumu garantēt iestāžu neatkarīgu finansēšanu un pastāvēšanu, valsts līmenī noteiktā nodokļu maksāšana, kuras sedz radiouztvērēju turētāji, ir uzskatāma par valsts finansējumu direktīvas noteikuma izpratnē?

               2)

               Gadījumā, ja pirmais prejudiciālais jautājums tiek atbildēts apstiprinoši, vai Direktīvas 2004/18/EK 1. panta 9. punkta 2. rindkopas c) apakšpunktā norādītais pirmais alternatīvais nosacījums “valsts finansējums” ir interpretējams tādējādi, ka valstij ir tieši jāietekmē publiskā iepirkuma piešķiršanas tiesības, ko veic valsts finansētās iestādes?

               3)

               Gadījumā, ja uz otro prejudiciālo jautājumu tiek atbildēts noliedzoši, vai Direktīvas 2004/18/EK 1. panta 9. punkta 2. rindkopas c) apakšpunkts, 16. panta b) apakšpunkta kontekstā ir interpretējams tādējādi, ka direktīvas noteikumi netiek piemēroti tikai 16. panta b) apakšpunktā norādītajiem pakalpojumiem, savukārt citi pakalpojumi, kas nav saistīti ar programmas specifiku, bet kuriem ir atbilstošs un palīgraksturs, ietilpst direktīvas piemērošanas jomā (argumentum e contrario)?

      (1)  OV L 134, 114. lpp.


title: Lieta T-95/03: Pirmās instances tiesas 2006. gada 12. decembra spriedums — Asociación de Estaciones de Servicio de Madrid un Federación Catalana de Estaciones de Servicio pret Komisiju (Valsts atbalsti — Tiesību akti, ar ko paredz steidzamus pasākumus konkurences pastiprināšanai naftas mazumtirdzniecībā — Lēmums neizteikt iebildumus — Pieņemamība — Juridiskas personas — Akti, kas tās skar individuāli — Acīmredzama kļūda vērtējumā — Pienākums norādīt pamatojumu — Pienākums uzsākt formālo izmeklēšanas procedūru — Saprātīgs termiņš)

text:
               30.12.2006

               LV

               Eiropas Savienības Oficiālais Vēstnesis

               C 331/31

         Pirmās instances tiesas 2006. gada 12. decembra spriedums — Asociación de Estaciones de Servicio de Madrid un Federación Catalana de Estaciones de Servicio pret Komisiju
   (Lieta T-95/03) (1)

   (Valsts atbalsti - Tiesību akti, ar ko paredz steidzamus pasākumus konkurences pastiprināšanai naftas mazumtirdzniecībā - Lēmums neizteikt iebildumus - Pieņemamība - Juridiskas personas - Akti, kas tās skar individuāli - Acīmredzama kļūda vērtējumā - Pienākums norādīt pamatojumu - Pienākums uzsākt formālo izmeklēšanas procedūru - Saprātīgs termiņš)
   (2006/C 331/68)
   Tiesvedības valoda — spāņu
   Lietas dalībnieki

      Prasītājas: Asociación de Empresarios de Estaciones de Servicio de la Comunidad Autónoma de Madrid, Madride (Spānija) un Federación Catalana de Estaciones de Servicio, Barselona (Spānija) (pārstāvji — H. Himeness Laiglesia [J. Jiménez Laiglesia], M. Delagado Ečevarija [M. Delgado Echevarría] un R. Ortega Bueno [R. Ortega Bueno], advokāti)

      Atbildētāja: Eiropas Kopienu Komisija (pārstāvji — H. Buendia Sjerra [J. Buendía Sierra], pārstāvis, kam palīdz H. Rivass Andress [J. Rivas Andrés] un H. Gutjeress Gisberts [J. Gutiérrez Gisbert], advokāti)

      Personas, kas iestājušās lietā, atbalstot atbildētāju: Spānijas Karaliste (pārstāvji — sākotnēji E. Brakehaiss Konesa [E. Braquehais Conesa], pēc tam M. Munjoss Peress [M. Muñoz Pérez], pārstāvji) un Asociación Nacional de Grandes Empresas de Distribución (ANGED), Madride (pārstāvji — H. Peress-Bustamante Keste [J. Perez-Bustamante Köste] un H. Pasass Ogajars [J. Passás Ogallar], advokāti)
   Priekšmets
   Prasība atcelt Komisijas 2002. gada 13. novembra Lēmumu C (2002) 4355 galīgā redakcija par Spānijas valsts tiesību aktiem, kas attiecas uz lielveikalu atvērtajām degvielas uzpildes stacijām.
   Rezolutīvā daļa:

               1)

               prasību noraidīt;

               2)

               prasītājas atlīdzina trīs ceturtdaļas no saviem tiesāšanās izdevumiem, trīs ceturtdaļas no Komisijas tiesāšanās izdevumiem un visus Asociación Nacional de Grandes Empresas de Distribución tiesāšanās izdevumus;

               3)

               Komisija atlīdzina vienu ceturtdaļu no saviem tiesāšanās izdevumiem un vienu ceturtdaļu no prasītāju tiesāšanās izdevumiem;

               4)

               Spānijas Karaliste atlīdzina savus tiesāšanās izdevumus.

      (1)  OV C 112, 10.5.2003.


title: Lieta F-127/06: Prasība, kas celta 2006. gada 3. novembrī — H pret Padomi

text:
               30.12.2006

               LV

               Eiropas Savienības Oficiālais Vēstnesis

               C 326/85

         Prasība, kas celta 2006. gada 3. novembrī — H pret Padomi
   (Lieta F-127/06)
   (2006/C 326/171)
   Tiesvedības valoda — franču
   Lietas dalībnieki

      Prasītājs: H (pārstāvji — S. Orlandi, A. Coolen, J.-N. Louis un E. Marchal, avocats)

      Atbildētāja: Eiropas Savienības Padome
   Prasītāja prasījumi:

               —

               atcelt Padomes 2006. gada 15. marta lēmumu, ar kuru tā pēc savas iniciatīvas nolemj prasītāju pensionēt sākot ar 2006. gada 31. martu un saskaņā ar Civildienesta noteikumu 78. panta 1. punktu tai piešķirt invaliditātes pabalstu;

               —

               piespriest atbildētājai atlīdzināt visus tiesāšanās izdevumus.

         Pamati un galvenie argumenti
   Prasītāja pamatojoties uz darba nespēju 2003. gada 30. aprīlī tika pensionēta un 2004. gadā no jauna pieņemta darbā. Vairāku darba kavējumu slimības dēļ rezultātā Padome to atkal pensionēja un sākot no 2006. gada 1. aprīļa piešķīra invaliditātes pabalstu saskaņā ar Civildienesta noteikumu 78. panta 1. punktu.
   Prasītāja uzskata, ka invaliditātes komisija nav izteikusi viedokli par viņas slimības cēloni vai stāvokļa pasliktināšanās saistību ar darba apstākļiem. Ņemot vērā iepriekš minēto, Padomes rīcībā neesot bijis pietiekami daudz faktu, lai atzītu, vai viņai ir tiesības uz Civildienesta noteikumu 78. panta 1. punktā vai 78. panta 5. punktā paredzēto pabalstu. Padomes izdarītā izvēle, kas prasītājai ir nelabvēlīgāka, esot prettiesiska.
   Turklāt apstrīdētajā lēmumā esot pieļauta acīmredzama kļūda vērtējumā attiecībā uz slimības raksturu, kuru varētu būt pasliktinājusi darba atsākšana un ar profesionālajiem uzdevumiem saistītais stress.


title: Lieta C-573/11 P: Apelācijas sūdzība, ko par Vispārējās tiesas (sestā palāta) 2011. gada 6. septembra rīkojumu lietā T-452/10 ClientEarth , ko atbalsta Dānijas Karaliste, Somijas Republika un Zviedrijas Karaliste/Eiropas Savienības Padome 2011. gada 15. novembrī iesniedza ClientEarth

text:
               11.2.2012

               LV

               Eiropas Savienības Oficiālais Vēstnesis

               C 39/9

         Apelācijas sūdzība, ko par Vispārējās tiesas (sestā palāta) 2011. gada 6. septembra rīkojumu lietā T-452/10 ClientEarth, ko atbalsta Dānijas Karaliste, Somijas Republika un Zviedrijas Karaliste/Eiropas Savienības Padome 2011. gada 15. novembrī iesniedza ClientEarth

   (Lieta C-573/11 P)
   2012/C 39/15
   Tiesvedības valoda — angļu

      Lietas dalībnieki

      Apelācijas sūdzības iesniedzēja: ClientEarth (pārstāvis — P. Kirch, advokāts)

      Pārējās lietas dalībnieces: Dānijas Karaliste, Somijas Republika, Zviedrijas Karaliste, Eiropas Savienības Padome

      Apelācijas sūdzības iesniedzējas prasījumi:

               —

               atcelt Vispārējās tiesas 2011. gada 6. septembra rīkojumu lietā T-452/10;

               —

               piespriest Eiropas Savienības Padomei atlīdzināt visus tiesāšanās izdevumus.

      Pamati un galvenie argumenti

   Apelācijas sūdzības iesniedzēja norāda, ka Vispārējā tiesa esot pieļāvusi kļūdu tiesību piemērošanā, interpretējot jēdzienus “neatkarība” un “trešā persona” Tiesas Statūtu 19. panta pirmā, trešā un ceturtā punkta piemērošanas kontekstā un Reglamenta 43. panta 1. punkta piemērošanas kontekstā.


title: Lieta F-105/15: Prasība, kas celta 2015. gada 20. jūlijā – ZZ un ZZ/CEPOL

text:
               28.9.2015

               LV

               Eiropas Savienības Oficiālais Vēstnesis

               C 320/53

         Prasība, kas celta 2015. gada 20. jūlijā – ZZ un ZZ/CEPOL

   (Lieta F-105/15)
   (2015/C 320/73)
   Tiesvedības valoda – angļu

      Lietas dalībnieki

      Prasītāji: ZZ un ZZ (pārstāvji – L. Levi, A. Blot, lawyers)

      Atbildētāja: CEPOL (Eiropas Policijas akadēmija)

      Strīda priekšmets un apraksts

   Prasība atcelt CEPOL lēmumu, ar kuru ir pieņemti abu prasītāju atlūgumi pēc tam, kad viņi atteicās strādāt jaunajā aģentūras mītnē Budapeštā (Ungārija), kā arī prasība atlīdzināt apgalvotos materiālos un nemateriālos zaudējumus

      Prasītāju prasījumi:

               —

               atcelt CEPOL2014. gada 22. decembra lēmumu, ar kuru CEPOL ir “pieņēmusi” abu prasītāju atlūgumus;

               —

               ciktāl nepieciešams, atcelt CEPOL2015. gada 10. aprīļa lēmumus, ar kuriem tika noraidītas prasītāju sūdzības par iepriekš minētajiem lēmumiem, kas tika iesniegtas laikā no 2015. gada 13. janvāra līdz 17. februārim;

               —

               atlīdzināt prasītāju ciestos materiālos zaudējumus;

               —

               atlīdzināt prasītājiem nodarīto morālo kaitējumu;

               —

               piespriest CEPOL atlīdzināt visus ar šo prasību saistītos prasītāju tiesāšanās izdevumus.


title: Lieta C-447/05 un C-448/05: Tiesas (ceturtā palāta) spriedums 2007. gada 8. martā ( Cour d'appel de Paris (Francija) lūgums sniegt prejudiciālu nolēmumu) — Thomson Multimedia Sales Europe (C-447/05), Vestel France (C-448/05) /Administration des douanes et droits indirects (Kopienas Muitas kodekss — Piemērošanas pasākumi — Regula (EEK) Nr. 2454/93 — 11. pielikums — Preces nepreferenciāla izcelsme — Televīzijas uztvērēji — Būtiskas apstrādes vai pārstrādes jēdziens — Pievienotās vērtības kritērijs — Spēkā esamība)

text:
               28.4.2007

               LV

               Eiropas Savienības Oficiālais Vēstnesis

               C 95/11

         Tiesas (ceturtā palāta) spriedums 2007. gada 8. martā (Cour d'appel de Paris (Francija) lūgums sniegt prejudiciālu nolēmumu) — Thomson Multimedia Sales Europe (C-447/05), Vestel France (C-448/05)/Administration des douanes et droits indirects

   (Lieta C-447/05 un C-448/05) (1)

   (Kopienas Muitas kodekss - Piemērošanas pasākumi - Regula (EEK) Nr. 2454/93 - 11. pielikums - Preces nepreferenciāla izcelsme - Televīzijas uztvērēji - Būtiskas apstrādes vai pārstrādes jēdziens - Pievienotās vērtības kritērijs - Spēkā esamība)
   (2007/C 95/17)
   Tiesvedības valoda — franču
   Iesniedzējtiesa
   Cour d'appel de Paris.
   Lietas dalībnieki pamata procesā

      Prasītājas: Thomson Multimedia Sales Europe (C-447/05), Vestel France (C-448/05)

      Atbildētāja: Administration des douanes et droits indirects

   Priekšmets
   Lūgums sniegt prejudiciālu nolēmumu — Cour d'appel de Paris — Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi, 11. pielikuma spēkā esamība — Preces nepreferenciālas izcelsmes noteikšanas kritērijs — Polijā ražoti televīzijas uztvērēji, kuru katodstaru lampu, kas veido 42,43 % no uztvērēju cenas, izcelsmes valsts ir Koreja
   Rezolutīvā daļa
   uzdoto jautājumu izvērtēšana nav sniegusi nevienu faktu, kas varētu ietekmēt apstrīdēto Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi, Kombinētajā nomenklatūrā ietverto noteikumu, kas minēti 11. pielikuma tabulas 3. ailes 8528. pozīcijā, spēkā esamību.

      (1)  OV C 48, 25.2.2006.


title: Lieta T-437/10: Vispārējās tiesas 2013. gada 16. maija spriedums — Gap granen & producten /Komisija (Ārpuslīgumiskā atbildība — Augstas kvalitātes cieto kviešu imports — Ievedmuitas nodoklis — Regula (EK) Nr. 919/2009 — Regula (EK) Nr. 1249/96 — Pietiekami būtisks tiesību normas, ar kuru privātpersonām piešķir tiesības, pārkāpums — Mantiskais kaitējums — Cēloņsakarība)

text:
               29.6.2013

               LV

               Eiropas Savienības Oficiālais Vēstnesis

               C 189/17

         Vispārējās tiesas 2013. gada 16. maija spriedums — Gap granen & producten/Komisija
   (Lieta T-437/10) (1)

   (Ārpuslīgumiskā atbildība - Augstas kvalitātes cieto kviešu imports - Ievedmuitas nodoklis - Regula (EK) Nr. 919/2009 - Regula (EK) Nr. 1249/96 - Pietiekami būtisks tiesību normas, ar kuru privātpersonām piešķir tiesības, pārkāpums - Mantiskais kaitējums - Cēloņsakarība)
   2013/C 189/32
   Tiesvedības valoda — holandiešu

      Lietas dalībnieki

      Prasītāja: Gap SA granen & producten NV (Zoersel, Beļģija) (pārstāvji — C. Ronse, A. Hansebout, K. Claeyé un J. Muyldermans, avocats)

      Atbildētāja: Eiropas Komisija (pārstāvji — D. Triantafyllou un B. Burggraaf)

      Priekšmets

   Prasība par zaudējumu atlīdzību, kas celta, pamatojoties uz LESD 340. pantu, ar mērķi saņemt apgalvotā kaitējuma atlīdzinājumu, kas prasītājai nodarīts, nosakot ievedmuitas nodevas augstas kvalitātes cietajiem kviešiem Komisijas 2009. gada 1. oktobra Regulā (EK) Nr. 919/2009, ar kuru groza Regulu (EK) Nr. 915/2009, ar ko nosaka no 2009. gada 1. oktobra piemērojamo ievedmuitas nodokli labības nozarē (OV L 259, 5. lpp.).

      Rezolutīvā daļa:

               1)

               Eiropas Komisijai ir jāatlīdzina zaudējumi, kas nodarīti Gap SA granen & producten NV sakarā ar Komisijas 2009. gada 1. oktobra Regulas (EK) Nr. 919/2009, ar kuru groza Regulu (EK) Nr. 915/2009, ar ko nosaka no 2009. gada 1. oktobra piemērojamo ievedmuitas nodokli labības nozarē, piemērošanu, ciktāl šajā regulā, nosakot ievedmuitas nodokli augstas kvalitātes cietajiem kviešiem, nav ne ņemta vērā FOB kotācija, ne izmantota aprēķina metode, kura atbilst patiesajām vedmaksām;

               2)

               Gap granen & producten un Komisija sešu mēnešu laikā no sprieduma pasludināšanas paziņo Vispārējai tiesai maksājamās summas, ieskaitot procentus, kas noteiktas kopīgi vienojoties;

               3)

               nepanākot vienošanos, Gap granen & producten un Komisija šajā pašā termiņā nosūta Vispārējai tiesai savus skaitliskos aprēķinus;

               4)

               lēmumu par tiesāšanās izdevumiem atlikt.

      (1)  OV C 317, 20.11.2010.


title: Lieta F-96/10: Civildienesta tiesas (trešā palāta) priekšsēdētāja 2011. gada 16. jūnija rīkojums — Andrecs u.c./Komisija (Civildienests — Ierēdņu un pārējo darbinieku ikgadējā atalgojuma un pensiju korekcija — Tiesvedības izbeigšana pirms sprieduma taisīšanas)

text:
               27.8.2011

               LV

               Eiropas Savienības Oficiālais Vēstnesis

               C 252/55

         Civildienesta tiesas (trešā palāta) priekšsēdētāja 2011. gada 16. jūnija rīkojums — Andrecs u.c./Komisija
   (Lieta F-96/10) (1)

   (Civildienests - Ierēdņu un pārējo darbinieku ikgadējā atalgojuma un pensiju korekcija - Tiesvedības izbeigšana pirms sprieduma taisīšanas)
   2011/C 252/120
   Tiesvedības valoda — franču

      Lietas dalībnieki

      Prasītāji: Stefan Robert Andrecs (Uccle, Beļģija) u.c. (pārstāvis — L. Vogel, avocat)

      Atbildētāja: Eiropas Komisija (pārstāvji — G. Berscheid un D. Martin)

      Priekšmets

   Prasība atcelt atbildētājas lēmumu, ar kuru sākot no 2009. gada 1. jūlija tiek pielīdzināti prasītāju atalgojumi, pensijas un citi pabalsti un kas ietverts viņu paziņojumos par atalgojumu, ikgadējās ierēdņu un pārējo darbinieku atalgojuma un pensiju koriģēšanas ietvaros, pamatojoties uz Padomes (ES, Euratom) 2009. gada 23. decembra Regulu Nr. 1296/2009

      Rezolutīvā daļa:

               1)

               nav pamata lemt par prasību lietā F-96/10 Andrecs u.c./Komisija;

               2)

               prasītāji sedz savus tiesāšanās izdevumus paši un atlīdzina tos, kas radušies Eiropas Komisijai.

      (1)  OV C 30, 29.01.11, 63. lpp.


title: Lieta C-489/16: Tiesas priekšsēdētāja 2017. gada 30. marta rīkojums – Eiropas Komisija/Luksemburgas Lielhercogiste, ko atbalsta Francijas Republika

text:
               26.6.2017

               LV

               Eiropas Savienības Oficiālais Vēstnesis

               C 202/13

         Tiesas priekšsēdētāja 2017. gada 30. marta rīkojums – Eiropas Komisija/Luksemburgas Lielhercogiste, ko atbalsta Francijas Republika
   (Lieta C-489/16) (1)

   (2017/C 202/21)
   Tiesvedības valoda – franču
   Tiesas priekšsēdētājs ir izdevis rīkojumu izslēgt lietu no reģistra.

      (1)  OV C 410, 7.11.2016.


title: Lieta T-380/04: Pirmās instances tiesas 2008. gada 30. janvāra spriedums — Terezakis /Komisija (Piekļuve dokumentiem — Regula (EK) Nr. 1049/2001 — Dokumenti par jaunas Atēnu starptautiskās lidostas būvniecību Spatā — Piekļuves atteikums — Komerciālo interešu aizsardzības izņēmums — Audita priekšmeta aizsardzības izņēmums — Daļēja pieeja)

text:
               8.3.2008

               LV

               Eiropas Savienības Oficiālais Vēstnesis

               C 64/33

         Pirmās instances tiesas 2008. gada 30. janvāra spriedums — Terezakis/Komisija
   (Lieta T-380/04) (1)

   (Piekļuve dokumentiem - Regula (EK) Nr. 1049/2001 - Dokumenti par jaunas Atēnu starptautiskās lidostas būvniecību Spatā - Piekļuves atteikums - Komerciālo interešu aizsardzības izņēmums - Audita priekšmeta aizsardzības izņēmums - Daļēja pieeja)
   (2008/C 64/52)
   Tiesvedības valoda — angļu
   Lietas dalībnieki

      Prasītājs: Ioannis Terezakis, Brisele (Beļģija) (pārstāvji — sākotnēji L. Defalque, G. Xanthoulis, A. Tsamis, A. Georgiadis, E. Stefanakis, É. Koeune un G. Stylianakis, advokāti, pēc tam G. Stylianakis, B. Keane, solicitor, un P. Koutsoukos, advokāts)

      Atbildētāja: Eiropas Kopienu Komisija (pārstāvji — L. Flynn un P. Aalto, pārstāvji)
   Priekšmets
   Prasība atcelt Komisijas 2004. gada 12. jūlija lēmumu, ar kuru prasītājam liedz piekļuvi atsevišķiem dokumentiem par jaunas Atēnu starptautiskās lidostas būvniecību Spatā
   Rezolutīvā daļa:

               1)

               atcelt Komisijas 2004. gada 12. jūlija lēmumu, ciktāl tas attiecas uz atteikumu piekļūt 1996. gada 14. jūnija līgumam, kas parakstīts starp Athens International Airport SA un sabiedrību konsorciju, ko vada Hochtief AG;

               2)

               pārējā daļā prasību noraidīt;

               3)

                  Ioannis Terezakis sedz pusi no saviem tiesāšanās izdevumiem;

               4)

               Komisijas sedz savus tiesāšanās izdevumus, kā arī atlīdzina pusi no Terezakis kunga tiesāšanās izdevumiem.

      (1)  OV C 300, 4.12.2004.


title: Lieta C-202/16: Tiesas (desmitā palāta) 2017. gada 27. aprīļa spriedums – Eiropas Komisija/Grieķijas Republika Valsts pienākumu neizpilde — Vide — Atkritumu apsaimniekošana — Direktīvas 2008/98/EK un 1999/31/EK — Temploni atkritumu poligons (Grieķija)

text:
               26.6.2017

               LV

               Eiropas Savienības Oficiālais Vēstnesis

               C 202/7

         Tiesas (desmitā palāta) 2017. gada 27. aprīļa spriedums – Eiropas Komisija/Grieķijas Republika
   (Lieta C-202/16) (1)

   (Valsts pienākumu neizpilde - Vide - Atkritumu apsaimniekošana - Direktīvas 2008/98/EK un 1999/31/EK - Temploni atkritumu poligons (Grieķija))
   (2017/C 202/09)
   Tiesvedības valoda – grieķu

      Lietas dalībnieki

      Prasītāja: Eiropas Komisija (pārstāves – M. Patakia un E. Sanfrutos Cano)

      Atbildētāja: Grieķijas Republika (pārstāve – E. Skandalou)

      Rezolutīvā daļa:

               1)

               pieļaujot, ka tiek ekspluatēts vides jomā esošajā Eiropas Savienības tiesiskajā regulējumā noteiktajiem nosacījumiem un prasībām neatbilstošais Temploni atkritumu poligons (Grieķija), Grieķijas Republika nav izpildījusi Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu 13. pantā, kā arī Padomes 1999. gada 26. aprīļa Direktīvas 99/31/EK par atkritumu poligoniem 8. panta a) punktā un 11. panta 1. punktā, kā arī Ι pielikumā noteiktos pienākumus;

               2)

               Grieķijas Republika atlīdzina tiesāšanās izdevumus.

      (1)  OV C 200, 6.6.2016.


title: Lieta T-75/17: Vispārējās tiesas 2017. gada 6. aprīļa rīkojums – TeamLava/EUIPO – King.com (Animētas ikonas)

text:
               6.6.2017

               LV

               Eiropas Savienības Oficiālais Vēstnesis

               C 178/34

         Vispārējās tiesas 2017. gada 6. aprīļa rīkojums – TeamLava/EUIPO – King.com (Animētas ikonas)
   (Lieta T-75/17)
   (2017/C 178/55)
   Tiesvedības valoda – angļu
   Pirmās palātas priekšsēdētājs ir izdevis rīkojumu izslēgt lietu no reģistra.


title: Lieta T-410/15 P: Apelācijas sūdzība, ko par Civildienesta tiesas 2015. gada 18. maija spriedumu lietā F-44/14 Pohjanmäki/Padome 2015. gada 28. jūlijā iesniedza Jaana Pohjanmäki

text:
               12.10.2015

               LV

               Eiropas Savienības Oficiālais Vēstnesis

               C 337/26

         Apelācijas sūdzība, ko par Civildienesta tiesas 2015. gada 18. maija spriedumu lietā F-44/14 Pohjanmäki/Padome 2015. gada 28. jūlijā iesniedza Jaana Pohjanmäki

   (Lieta T-410/15 P)
   (2015/C 337/27)
   Tiesvedības valoda – franču

      Lietas dalībnieki

      Apelācijas sūdzības iesniedzēja: Jaana Pohjanmäki (Brisele, Beļģija) (pārstāvis – M. Velardo, avocat)

      Otra lietas dalībniece: Eiropas Savienības Padome

      Apelācijas sūdzības iesniedzējas prasījumi:

               —

               lai 2015. gada 18. maija spriedums lietā F-44/14 tiktu atcelts un lai lietu izskatītu pati Vispārējā tiesa;

               —

               alternatīvi, nosūtīt lietu atpakaļ Civildienesta tiesai;

               —

               piespriest Padomei atlīdzināt tiesāšanās izdevumus abās instancēs.

      Pamati un galvenie argumenti

   Savas apelācijas sūdzības pamatošanai apelācijas sūdzības iesniedzēja izvirza astoņus pamatus.

               1.

               Ar pirmo pamatu tiek apgalvots, ka ir pieļauta kļūda tiesību piemērošanā un ir notikusi faktu un pierādījumu sagrozīšana, kā arī ir pārkāptas tiesības uz aizstāvību, ciktāl prasītājas nopelnu izvērtējums netika veikts rūpīgi un ievērojot vienlīdzīgas attieksmes principu.

               2.

               Ar otro pamatu tiek apgalvots, ka ir pieļauta kļūda tiesību piemērošanā un ir notikusi faktu un pierādījumu sagrozīšana, ciktāl paaugstināšanas amatā konsultatīvās komisijas locekļi nebija iepazinušies ar prasītājas novērtējuma ziņojumiem atsauces periodā.

               3.

               Ar trešo pamatu tiek apgalvots, ka Civildienesta tiesa (turpmāk tekstā – “CDT”) ir pieļāvusi kļūdu tiesību piemērošanā, uzskatot, ka prasītājas nopelni ir tikuši salīdzināti ar to ierēdņu nopelniem, kuriem bija uzticētas lingvistu funkcijas.

               4.

               Ar ceturto pamatu tiek apgalvots, ka CDT ir pieļāvusi kļūdu tiesību piemērošanā, uzskatot, ka iecēlējinstitūcija prasītājas situācijas pārvērtēšanu ir veikusi likumīgi.

               5.

               Ar piekto pamatu tiek apgalvots, ka ir pārkāpts pušu procesuālo tiesību vienlīdzības princips, ciktāl nav notikušas debates par atsevišķiem būtiskiem strīda aspektiem.

               6.

               Ar sesto pamatu tiek apgalvots, ka ir pieļauta kļūda tiesību piemērošanā, ciktāl CDT ir atbalstījusi atbildētājas tēzi, saskaņā ar kuru prasītājas nopelni pastāvīgi nav bijuši augstāki.

               7.

               Ar septīto pamatu tiek apgalvots, ka ir pieļauta kļūda tiesību piemērošanā un ir sagrozīti pierādījumi, ciktāl CDT ir nospriedusi, ka prasītājas atbildības līmenis esot ticis novērtēts atbilstoši Eiropas Savienības Civildienesta noteikumu 45. pantam.

               8.

               Ar astoto pamatu tiek apgalvots, ka ir pieļauta kļūda tiesību piemērošanā, ciktāl CDT ir uzskatījusi, ka atbildētāja ir papildinājusi pamatojumu tiesas sēdes laikā, lai gan patiesībā pamatojumu faktiski tika mainījusi.


title: Lieta T-493/08: Prasība, kas celta 2008. gada 14. novembrī — Sun World International /ITSB — Kölla Hamburg Overseas Import ( SUPERIOR SEEDLESS )

text:
               24.1.2009

               LV

               Eiropas Savienības Oficiālais Vēstnesis

               C 19/33

         Prasība, kas celta 2008. gada 14. novembrī — Sun World International/ITSB — Kölla Hamburg Overseas Import (“SUPERIOR SEEDLESS”)
   (Lieta T-493/08)
   (2009/C 19/62)
   Valoda, kādā sagatavots prasības pieteikums — angļu
   Lietas dalībnieki

      Prasītāja: Sun World International LLC, Bakersfield (Amerikas Savienotās Valstis) (pārstāvis — M. Holah, Solicitor)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: Kölla Hamburg Overseas Import GmbH & Co. KG, Hamburga (Vācija)
   Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2008. gada 3. septembra lēmumu lietā R 1378/2007-1; un

               —

               piespriest ITSB atlīdzināt tiesāšanās izdevumus.

         Pamati un galvenie argumenti

      Reģistrētā Kopienas preču zīme, kuru lūdz atzīt par spēkā neesošu: vārdiska preču zīme “SUPERIOR SEEDLESS” attiecībā uz precēm, kas ietilpst 31. klasē — Kopienas preču zīmes reģistrācija Nr. 610980

      Kopienas preču zīmes īpašniece: prasītāja

      Lietas dalībniece, kas lūdz atzīt Kopienas preču zīmi par spēkā neesošu: otra procesa ITSB Apelāciju padomē dalībniece

      Anulēšanas nodaļas lēmums: atzīt attiecīgo Kopienas preču zīmi par daļēji spēkā neesošu

      Apelāciju padomes lēmums: noraidīt apelācijas sūdzību

      Izvirzītie pamati: Padomes Regulas Nr. 40/94 7. panta 3. punkta un 51. panta 2. punkta pārkāpums, jo Apelāciju padome (i) kļūdaini noteikusi konkrēto sabiedrības daļu; (ii) kļūdaini atteikusies atļaut atsaukt Kopienas preču zīmes reģistrāciju attiecībā uz dažām no precēm, kas norādītas pieteikumā; (iii) izdarījusi prettiesisku pieņēmumu, balstoties uz Apvienotās Karalistes vai Īrijas reģistrācijas neesamību; un (iv) kļūdaini novērtējusi iesniegtos pierādījumus


title: Lieta T-68/06: Vispārējās tiesas 2011. gada 16. novembra spriedums — Stempher un Koninklijke Verpakkingsindustrie Stempher /Komisija (Konkurence — Aizliegtas vienošanās — Plastmasas rūpniecisko maisu nozare — Lēmums, ar kuru konstatēts EKL 81. panta pārkāpums — Naudas sodi — Noilgums — Pierādījums par pārkāpumu)

text:
               7.1.2012

               LV

               Eiropas Savienības Oficiālais Vēstnesis

               C 6/10

         Vispārējās tiesas 2011. gada 16. novembra spriedums — Stempher un Koninklijke Verpakkingsindustrie Stempher/Komisija
   (Lieta T-68/06) (1)

   (Konkurence - Aizliegtas vienošanās - Plastmasas rūpniecisko maisu nozare - Lēmums, ar kuru konstatēts EKL 81. panta pārkāpums - Naudas sodi - Noilgums - Pierādījums par pārkāpumu)
   2012/C 6/14
   Tiesvedības valoda — holandiešu

      Lietas dalībnieki

      Prasītāji: Stempher BV (Rijssen, Nīderlande); un Koninklijke Verpakkingsindustrie Stempher CV (Rijssen), (pārstāvji — J. de Pree un E. Pijnacker Hordijk, advokāti)

      Atbildētāja: Eiropas Komisija (pārstāvji — F. Castillo de la Torre, A. Nijenhuis un S. Noë)

      Priekšmets

   Prasība daļēji atcelt un grozīt Komisijas pieņemto 2005. gada 30. novembra lēmumu C(2005) 4634 saistībā ar procedūru, piemērojot EKL 81. pantu (Lieta COMP/F/38.354 — Rūpnieciskie maisi)

      Rezolutīvā daļa:

               1)

               atcelt 2005. gada 30. novembra lēmumu C(2005) 4634 saistībā ar procedūru, piemērojot EKL 81. pantu (Lieta COMP/F/38.354 — Rūpnieciskie maisi), daļā, kas attiecas uz Stempher BV un Koninklijke Verpakkingsindustrie Stempher CV.

               2)

               Komisija atlīdzina tiesāšanās izdevumus.

      (1)  OV C 96, 22.04.2006.


title: Lieta C-151/15: Lūgums sniegt prejudiciālu nolēmumu, ko 2015. gada 30. martā iesniedza Tribunal da Relação de Coimbra (Portugāle) – Sociedade Portuguesa de Autores CRL/Ministério Público

text:
               22.6.2015

               LV

               Eiropas Savienības Oficiālais Vēstnesis

               C 205/16

         Lūgums sniegt prejudiciālu nolēmumu, ko 2015. gada 30. martā iesniedza Tribunal da Relação de Coimbra (Portugāle) – Sociedade Portuguesa de Autores CRL/Ministério Público

   (Lieta C-151/15)
   (2015/C 205/22)
   Tiesvedības valoda – portugāļu

      Iesniedzējtiesa

      Tribunal da Relação de Coimbra

      Pamatlietas puses

      Apelācijas sūdzības iesniedzēja: Sociedade Portuguesa de Autores CRL

      Otra lietas dalībniece apelācijas tiesvedībā: Ministério Público

      Prejudiciālie jautājumi

               1)

               Vai Direktīvas 2001/29/EK (1) 3. panta 1. punktā paredzētais jēdziens “darba izziņošana sabiedrībai” jāinterpretē tādējādi, ka tas aptver raidīto darbu pārraidīšanu tādās uzņēmuma telpās kā bāri, kafejnīcas, restorāni vai citas tamlīdzīgas telpas ar televīzijas uztvērēju palīdzību, šo pārraidīšanu pastiprinot ar skaļruņiem un/vai pastiprinātājiem, kas tādējādi ir jauna ar autortiesībām aizsargāto darbu izmantošana?

               2)

               Vai atbildi uz iepriekšējo jautājumu ietekmē tas, ka tālab, lai pastiprinātu skaņas uztveršanu, tiek izmantoti skaļruņi un/vai pastiprinātāji, proti, citi tehniski līdzekļi, nevis televīzijas uztvērējs?

      (1)  Eiropas Parlamenta un Padomes 2001. gada 22. maija Direktīva 2001/29/EK par dažu autortiesību un blakustiesību aspektu saskaņošanu informācijas sabiedrībā (OV L 167, 10. lpp.; Īpašais izdevums latviešu valodā, 17. nod., 1. sēj., 230. lpp.).


title: Apvienotās lietas no C-10/16 līdz C-12/16: Tiesas (devītā palāta) 2016. gada 26. oktobra rīkojums (Commissione tributaria provinciale di Genova (Itālija) lūgums sniegt prejudiciālu nolēmumu) – Ignazio Messina & C. SpA/Ministero delle Infrastrutture e dei Trasporti – Capitaneria di porto di Genova (C-10/16), Agenzia delle Dogane e dei Monopoli – Ufficio di Genova (C-11/16), Autorità portuale di Genova (C-12/16) Lūgums sniegt prejudiciālu nolēmumu — Tiesas Reglamenta 94. pants — Lēmums lūgt prejudiciālu nolēmumu — Pietiekamu precizējumu par faktisko un juridisko kontekstu neesamība — Precizējumu par iemesliem, kas pamato vajadzību saņemt atbildi uz prejudiciālajiem jautājumiem, lai atrisinātu izskatāmo pamatlietu, neesamība — Tiesas Reglamenta 53. panta 2. punkts — Acīmredzama nepieņemamība

text:
               27.2.2017

               LV

               Eiropas Savienības Oficiālais Vēstnesis

               C 63/9

         Tiesas (devītā palāta) 2016. gada 26. oktobra rīkojums (Commissione tributaria provinciale di Genova (Itālija) lūgums sniegt prejudiciālu nolēmumu) – Ignazio Messina & C. SpA/Ministero delle Infrastrutture e dei Trasporti – Capitaneria di porto di Genova (C-10/16), Agenzia delle Dogane e dei Monopoli – Ufficio di Genova (C-11/16), Autorità portuale di Genova (C-12/16)
   (Apvienotās lietas no C-10/16 līdz C-12/16) (1)

   (Lūgums sniegt prejudiciālu nolēmumu - Tiesas Reglamenta 94. pants - Lēmums lūgt prejudiciālu nolēmumu - Pietiekamu precizējumu par faktisko un juridisko kontekstu neesamība - Precizējumu par iemesliem, kas pamato vajadzību saņemt atbildi uz prejudiciālajiem jautājumiem, lai atrisinātu izskatāmo pamatlietu, neesamība - Tiesas Reglamenta 53. panta 2. punkts - Acīmredzama nepieņemamība)
   (2017/C 063/13)
   Tiesvedības valoda – itāļu

      Iesniedzējtiesa

      Commissione tributaria provinciale di Genova

      Pamatlietas puses

      Prasītāja: Ignazio Messina & C. SpA

      Atbildētājas: Ministero delle Infrastrutture e dei Trasporti – Capitaneria di porto di Genova (C-10/16), Agenzia delle Dogane e dei Monopoli – Ufficio di Genova (C-11/16) un Autorità portuale di Genova (C-12/16)

      Rezolutīvā daļa:

   Lūgumi sniegt prejudiciālu nolēmumu, ko Commissione tributaria provinciale di Genova (Dženovas provinces Nodokļu tiesa, Itālija) iesniegusi ar 2015. gada 11. decembra lēmumiem, ir acīmredzami nepieņemami.

      (1)  OV C 111, 29.3.2016.


title: Lieta F-132/12: Prasība, kas celta 2012. gada 7. novembrī — ZZ u.c./Komisija

text:
               26.1.2013

               LV

               Eiropas Savienības Oficiālais Vēstnesis

               C 26/73

         Prasība, kas celta 2012. gada 7. novembrī — ZZ u.c./Komisija
   (Lieta F-132/12)
   2013/C 26/152
   Tiesvedības valoda — itāļu

      Lietas dalībnieki

      Prasītāji: ZZ u.c. (pārstāvji — F. Di Gianni un G. Coppo, advokāti)

      Atbildētāja: Eiropas Komisija

      Strīda priekšmets un apraksts

   Prasība atcelt lēmumu, ar kuru noraidīts lūgums atlīdzināt prasītājiem nodarīto morālo kaitējumu saistībā ar viņu ģimenes locekļa, Komisijas ierēdņa, un viņa sievas noslepkavošanu

      Prasītāju prasījumi:

               —

               atcelt iecēlējinstitūcijas 2012. gada 26. jūlija lēmumu, kas paziņots 2012. gada 31. jūlijā;

               —

               piespriest Komisijai samaksāt naudas summu EUR 463 050 apmērā katram no noslepkavotā ierēdņa mantiniekiem kā kompensāciju par viņiem nodarīto morālo kaitējumu;

               —

               piespriest Komisijai samaksāt naudas summu EUR 308 700 apmērā pirmajam prasītājam kā kompensāciju par viņam nodarīto morālo kaitējumu;

               —

               piespriest Komisijai samaksāt naudas summu EUR 308 700 apmērā otrajam prasītājam kā kompensāciju par viņam nodarīto morālo kaitējumu;

               —

               piespriest Komisijai samaksāt naudas summu EUR 154 350 apmērā trešajam prasītājam kā kompensāciju par viņam nodarīto morālo kaitējumu;

               —

               piespriest Komisijai samaksāt naudas summu EUR 154 350 apmērā ceturtajam prasītājam kā kompensāciju par viņam nodarīto morālo kaitējumu;

               —

               piespriest Komisijai samaksāt naudas summu EUR 574 000 apmērā noslepkavotā ierēdņa mantiniekiem par viņu ciešanām;

               —

               piespriest Komisijai samaksāt kompensējošos procentus un uzkrājušos nokavējuma procentus;

               —

               piespriest atbildētājai atlīdzināt tiesāšanās izdevumus.


title: Lieta C-586/14: Lūgums sniegt prejudiciālu nolēmumu, ko 2014. gada 18. decembrī iesniedza Curtea de Apel Cluj (Rumānija) – Vasile Budișan/Administrația Județeană a Finanțelor Publice Cluj

text:
               30.3.2015

               LV

               Eiropas Savienības Oficiālais Vēstnesis

               C 107/15

      Lūgums sniegt prejudiciālu nolēmumu, ko 2014. gada 18. decembrī iesniedza Curtea de Apel Cluj (Rumānija) – Vasile Budișan/Administrația Județeană a Finanțelor Publice Cluj

      (Lieta C-586/14)
      (2015/C 107/21)
      Tiesvedības valoda – rumāņu

         Iesniedzējtiesa

         Curtea de Apel Cluj

         Pamatlietas puses

         Prasītājs: Vasile Budișan

         Atbildētāja: Administrația Județeană a Finanțelor Publice Cluj

         Prejudiciālie jautājumi

                  1)

                  Vai, ņemot vērā Dekrētlikuma Nr. 9/2013 noteikumus un šajā dekrētlikumā paredzētā nodokļa priekšmetu, ir jāuzskata, ka LESD 110. pants ir interpretējams tādējādi, ka tas nepieļauj, ka Eiropas Savienības dalībvalsts ievieš nodokli par piesārņojošām emisijām, kas ir piemērojams brīdī, kad tiek reģistrēti transportlīdzekļi, kuri ir iegādāti kādā citā Eiropas Savienības valstī, un kas nav piemērojams reģistrācijai, ja tiek pārreģistrētas īpašumtiesības uz valstī jau reģistrētiem transportlīdzekļiem, par kuriem jau ir samaksāts šāds nodoklis vai līdzīgs nodoklis, ja šī atlikušā nodokļa summa, kas ir ietverta valsts tirgū esošu transportlīdzekļu vērtībā, ir mazāka nekā jaunais nodoklis?

                  2)

                  Vai, ņemot vērā Dekrētlikuma Nr. 9/2013 noteikumus un šajā dekrētlikumā paredzētā nodokļa priekšmetu, ir jāuzskata, ka LESD 110. pants ir interpretējams tādējādi, ka tas nepieļauj, ka Eiropas Savienības dalībvalsts ievieš nodokli par piesārņojošām emisijām, kas ir piemērojams brīdī, kad tiek reģistrēti transportlīdzekļi, kuri ir iegādāti kādā citā Eiropas Savienības valstī, un kas par valstī jau reģistrētiem transportlīdzekļiem tiek maksāts tikai tad, ja tiek pārreģistrētas īpašumtiesības uz šādu transportlīdzekli, kā rezultātā ārvalstīs iegādāts transportlīdzeklis nevar tikt izmantots, ja nav samaksāts nodoklis, bet valstī jau reģistrēts transportlīdzeklis var tikt izmantots neierobežotā laikposmā, nesamaksājot nodokli līdz brīdim, kad notiek īpašumtiesību uz minēto transportlīdzekli nodošana, kam seko tā reģistrācija uz jaunā īpašnieka vārda?


title: Lieta F-57/10: Prasība, kas celta 2010. gada 14. jūlijā — Pedeferri u. c./Komisija

text:
               19.2.2011

               LV

               Eiropas Savienības Oficiālais Vēstnesis

               C 55/36

         Prasība, kas celta 2010. gada 14. jūlijā — Pedeferri u. c./Komisija
   (Lieta F-57/10)
   2011/C 55/66
   Tiesvedības valoda — itāļu

      Lietas dalībnieki

      Prasītājs: Stefano Pedeferri (Sangiano, Itālija) u. c. (pārstāvis — G. Vistoli, advokāts)

      Atbildētāja: Eiropas Komisija

      Strīda priekšmets un apraksts

   Atzīt, ka prasītājiem ir Eiropas Komisijas darbinieku statuss, un no jauna iekļaut tos Kopīgā pētniecības centra Isprā nodarbinātā personāla sastāvā, kā arī atlīdzināt materiālo un morālo kaitējumu, ko katrs no tiem ir cietis

      Prasītāja prasījumi:

               —

               konstatēt un atzīt, ka prasītāju darba tiesiskās attiecības algotu darbinieku statusā tika nodibinātas, acīmredzami pārkāpjot Itālijas Republikas Likumu Nr. 1369/60, un tādējādi atzīt, ka visas prasītāju darba tiesiskās attiecības tika nodibinātas kā algotu darbinieku darba tiesiskās attiecības ar Eiropas Komisiju atbilstoši piemērojamajiem līgumiskajiem, atalgojumu un sociālo nodrošinājumu reglamentējošajiem nosacījumiem saistībā ar veiktajiem pienākumiem un attiecībā uz katru no prasītājiem, sākot no šo pienākumu izpildes faktiskās uzsākšanas dienas vai sākot no cita datuma, kas nosakāms tiesvedības laikā;

               —

               piespriest Eiropas Komisijai no jauna iekļaut prasītājus tās Kopīgā pētniecības centra Isprā nodarbinātā personāla sastāvā, atbilstoši piemērojamajiem normatīvajiem, fiskālajiem un sociālā nodrošinājuma nosacījumiem;

               —

               piespriest Eiropas Komisijai samaksāt prasītājiem visas neizmaksātās summas, kas tiem netika izmaksātas kā Kopīgā pētniecības centra darbiniekiem, novēršot arī nevienlīdzīgo attieksmi sociālā nodrošinājuma un veselības apdrošināšanas jomā, tādā apmērā, kāds būs nepieciešams šīs tiesvedības noslēgumā, atbilstoši to Eiropas Savienības darbinieku tiesiskajam un ekonomiskajam statusam, kas veic drošības jomā nodarbināto palīgdarbinieku pienākumus;

               —

               materiālā un morālā kaitējuma atlīdzības veidā izmaksāt katram no prasītājiem summu, kas atbilst 50 % no tiem neizmaksātās summas, uz kuras izmaksu tiem ir tiesības iepriekš minēto apsvērumu dēļ, kas katrā ziņā nedrīkst būt mazāka par EUR 50 000.


title: Lieta T-204/06: Prasība, kas celta 2006. gada 3. augustā — Delta Protypos Viomichania Galaktos pret ITSB — Kraft Foods Schweiz Holding ( milko ΔΕΛΤΑ )

text:
               16.9.2006

               LV

               Eiropas Savienības Oficiālais Vēstnesis

               C 224/51

         Prasība, kas celta 2006. gada 3. augustā — Delta Protypos Viomichania Galaktos pret ITSB — Kraft Foods Schweiz Holding (milko ΔΕΛΤΑ)
   (Lieta T-204/06)
   (2006/C 224/107)
   Valoda, kādā iesniegts prasības pieteikums — angļu
   Lietas dalībnieki

      Prasītāja: Delta Protypos Viomichania Galaktos AE, Tavrosa (Grieķija) (pārstāvis — P. Kanellopoulos, lawyer)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otrs procesa Apelāciju padomē dalībnieks: Kraft Foods Schweiz Holding AG, Cīrihe (Šveice)
   Prasītājas prasījumi:

               —

               atcelt apstrīdēto Apelāciju otrās padomes 2006. gada 8. jūnija lēmumu lietā R-0540/2005-2;

               —

               noraidīt iebildumu Nr. B 562 423, ko iesniedza Kraft Foods Schweiz Holding AG pret Kopienas preču zīmes “MILKO ΔEΛTA with design” reģistrēšanu (Nr. 2 474 674);

               —

               izdot rīkojumu, lai prasītājas Kopienas preču zīme “MILKO ΔEΛTA with design” (Nr. 2 474 674) tiktu reģistrēta;

               —

               piespriest ITSB atlīdzināt tiesāšanās izdevumus.

         Pamati un galvenie argumenti

      Kopienas preču zīmes reģistrācijas pieteikuma iesniedzēja: prasītāja

      Attiecīgā Kopienas preču zīme: grafiska preču zīme “milko ΔΕΛΤΑ” attiecībā uz 30. klasē ietilpstošajām precēm (piens ar kakao) — reģistrācijas pieteikums Nr. 2 474 674

      Iebildumu procesā pretstatītās preču zīmes vai apzīmējuma īpašnieks: Kraft Foods Schweiz Holding AG

      Pretstatītā preču zīme vai apzīmējums: Kopienas, starptautiskas un valsts grafiskas zīmes “MILKA” attiecībā uz 5., 29., 30. un 32. klasē ietilpstošajām precēm

      Iebildumu nodaļas lēmums: apmierināt iebildumu pilnībā

      Apelāciju padomes lēmums: apelāciju noraidīt

      Izvirzītie pamati: Padomes Regulas Nr. 40/94 8. panta 1. punkta b) apakšpunkta pārkāpums, jo acīmredzamas un lielas atšķirības starp abām preču zīmēm izslēdz jebkādu sajaukšanas iespēju. Prasītāja apgalvo, ka abas preču zīmes kopumā rada atšķirīgu vizuālu, fonētisku konceptuālu iespaidu, jo īpaši, ņemot vērā otro vārdu “ΔEΛTA”.


title: Lieta C-205/06: Tiesas (virspalāta) 2009. gada 3. marta spriedums – Eiropas Kopienu Komisija/Austrijas Republika (Valsts pienākumu neizpilde — EKL 307. panta otrās daļas pārkāpums — Vajadzīgo pasākumu neveikšana, lai novērstu divpusējo nolīgumu, kuri ar trešām valstīm noslēgti pirms dalībvalsts pievienošanās Eiropas Savienībai, nesaderību ar EK līgumu — Investīciju nolīgumi, kurus Austrijas Republika noslēgusi ar Korejas Republiku, Kaboverdes Republiku, Ķīnas Tautas Republiku, Malaiziju, Krievijas Federāciju un Turciju)

text:
               1.5.2009

               LV

               Eiropas Savienības Oficiālais Vēstnesis

               C 102/2

         Tiesas (virspalāta) 2009. gada 3. marta spriedums – Eiropas Kopienu Komisija/Austrijas Republika
   (Lieta C-205/06) (1)

   (Valsts pienākumu neizpilde - EKL 307. panta otrās daļas pārkāpums - Vajadzīgo pasākumu neveikšana, lai novērstu divpusējo nolīgumu, kuri ar trešām valstīm noslēgti pirms dalībvalsts pievienošanās Eiropas Savienībai, nesaderību ar EK līgumu - Investīciju nolīgumi, kurus Austrijas Republika noslēgusi ar Korejas Republiku, Kaboverdes Republiku, Ķīnas Tautas Republiku, Malaiziju, Krievijas Federāciju un Turciju)
   2009/C 102/02
   Tiesvedības valoda – vācu

      Lietas dalībnieki

      Prasītāja: Eiropas Kopienu Komisija (pārstāvji – H. Stēvlbeks [H. Støvlbæk] un B. Martenčuks [B. Martenczuk], kā arī K. Tufvesone [C. Tufvesson])

      Atbildētāja: Austrijas Republika (pārstāvji – K. Pezendorfere [C. Pesendorfer] un G. Talingers [G. Thallinger])

      Personas, kas iestājušās lietā atbildētājas prasījumu atbalstam: Vācijas Federatīvā Republika (pārstāvji – M. Lumma [M. Lumma] un K. Blaške [C. Blaschke]), Lietuvas Republika (pārstāvis – D. Krjaučūns [D. Kriaučiūnas]), Ungārijas Republika (pārstāvji – J. Fazekaša [J. Fazekas] un K. Sījārto [K. Szíjjártó], kā arī M. Fehers [M. Fehér]), Somijas Republika (pārstāvji – A. Gimareša-Purokoski [A. Guimaraes-Purokoski] un J. Heliskoski [J. Heliskoski])

      Priekšmets

   Valsts pienākumu neizpilde – EKL 307. panta otrās daļas pārkāpums – Vajadzīgo pasākumu neveikšana, lai novērstu divpusējo nolīgumu, kuri ar trešām valstīm noslēgti pirms dalībvalsts pievienošanās Kopienām, nesaderību ar EK līgumu – Divpusējie nolīgumi par ieguldījumiem, ko Austrijas Republika noslēgusi ar Korejas Republiku, Kaboverdi, Ķīnu, Malaiziju, Krievijas Federāciju un Turciju

      Rezolutīvā daļa:

               1)

               neveicot vajadzīgos pasākumus, lai novērstu nesaderības saistībā ar noteikumiem par kapitāla pārvedumu, kas ietverti investīciju nolīgumos, kuri ir noslēgti ar Korejas Republiku, Kaboverdes Republiku, Ķīnas Tautas Republiku, Malaiziju, Krievijas Federāciju un Turcijas Republiku, Austrijas Republika nav izpildījusi EK līguma 307. panta otrajā daļā paredzētos pienākumus;

               2)

               Austrijas Republika atlīdzina tiesāšanās izdevumus;

               3)

               Vācijas Federatīvā Republika, Lietuvas Republika, Ungārijas Republika un Somijas Republika sedz savus tiesāšanās izdevumus pašas.

      (1)  OV C 165, 15.7.2006.


title: Lieta C-367/12: Lūgums sniegt prejudiciālu nolēmumu, ko 2012. gada 1. augustā iesniedza Unabhängiger Verwaltungssenat des Landes Oberösterreich (Austrija) — Corinna Prinz-Stremitzer, Susanne Sokoll-Seebacher

text:
               27.10.2012

               LV

               Eiropas Savienības Oficiālais Vēstnesis

               C 331/13

      Lūgums sniegt prejudiciālu nolēmumu, ko 2012. gada 1. augustā iesniedza Unabhängiger Verwaltungssenat des Landes Oberösterreich (Austrija) — Corinna Prinz-Stremitzer, Susanne Sokoll-Seebacher

      (Lieta C-367/12)
      (2012/C 331/20)
      Tiesvedības valoda — vācu

         Iesniedzējtiesa

         Unabhängiger Verwaltungssenat des Landes Oberösterreich

         Lietas dalībnieki pamata procesā

         Apelācijas sūdzības iesniedzējas: Corinna Prinz-Stremitzer, Susanne Sokoll-Seebacher

         Pārējie lietas dalībnieki: Tanja Lang, Susanna Zehetner

         Prejudiciālie jautājumi

                  1)

                  Vai Eiropas Pamattiesību hartas 16. pantā noteiktā likumīguma prasība un/vai LESD 49. pantā paredzētais pārskatāmības pienākums liedz piemērot tādu valsts tiesisko regulējumu kā pamatlietā aplūkotais Aptieku likuma 10. panta 2. punkta 3) apakšpunkts, saskaņā ar kuru jaunas publiskas aptiekas atvēršanas nepieciešamības kritērijs pat pamataspektos netiek regulēts jau pašā likumā, bet būtisku tā satura elementu precizēšana tiek uzticēta valsts judikatūrai, jo, piemērojot minēto tiesisko regulējumu, nevar izslēgt, ka konkrētiem attiecīgās valsts interesentiem un tiem visiem attiecībā pret citu valstu pilsoņiem rodas būtiskas konkurences priekšrocības?

                  2)

                  Ja uz šo pirmo jautājumu tiek sniegta noliedzoša atbilde: vai LESD 49. pants liedz piemērot tādu valsts tiesisko regulējumu kā Aptieku likuma 10. panta 2. punkta 3) apakšpunkts, kurā kā būtisks kritērijs aptiekas nepieciešamības izvērtēšanai ir noteikts nemainīgs 5 500 personu robežskaits, likumā neparedzot iespēju atkāpties no šā pamatnoteikuma, jo, piemērojot minēto tiesisko regulējumu, šķiet, ka de facto netiek (neapšaubāmi) nodrošināta saskaņota mērķa sasniegšana Tiesas 2010. gada 1. jūnija sprieduma apvienotajās lietās C-570/07 un C-571/07 (1) 98.-101. punkta nozīmē?

                  3)

                  Ja arī uz otro jautājumu tiek sniegta noliedzoša atbilde: vai LESD 49. pants un/vai Eiropas Pamattiesību hartas 47. pants liedz piemērot tādu tiesisko regulējumu kā Aptieku likuma 10. panta 2. punkta 3) apakšpunkts, saskaņā ar kuru valsts augstāko tiesu judikatūrā par aptiekas nepieciešamības izvērtēšanu tiek noteikti citi detalizēti kritēriji — pieteikuma iesniegšanas prioritāte laikā, uzsāktas procedūras bloķējoša iedarbība attiecībā uz vēlākiem interesentiem, divu gadu aizlieguma periods pieteikuma noraidījuma gadījumā, “pastāvīgo iedzīvotāju”, no vienas puses, un “caurbraucēju”, no otras puses, noteikšanas kritēriji, kā arī kritēriji iespējamo klientu nodalīšanai, pārklājoties divu vai vairāk aptieku 4 km rādiusam u.c. —, jo, piemērojot šo tiesisko regulējumu, saprātīgā termiņā parasti nav iespējama šīs normas paredzama un prognozējama izpilde un tāpēc (skat. Tiesas 2010. gada 1. jūnija spriedumu apvienotajās lietās C-570/07 un C-571/07, 98.-101. punkts un 114.-125. punkts) tā nevar būt konkrēti piemērota saskaņotai mērķa sasniegšanai un/vai de facto nevar tikt nodrošināta pienācīga farmaceitiskā aprūpe, un/vai var konstatēt diskriminācijas tendenci starp attiecīgās valsts interesentiem vai starp viņu un citu dalībvalstu interesentiem?

         (1)  2010. gada 1. jūnija spriedums apvienotajās lietās C-570/07 un C-571/07 (Krājums, I-4629. lpp.)


title: Lieta C-110/05: Tiesas (virspalāta) 2009. gada 10. februāra spriedums — Eiropas Kopienu Komisija/Itālijas Republika (Valsts pienākumu neizpilde — EKL 28. pants — Jēdziens pasākumi ar importa kvantitatīvajiem ierobežojumiem līdzvērtīgu iedarbību — Aizliegums dalībvalsts teritorijā mopēdiem, motocikliem, tricikliem un kvadricikliem vilkt piekabi — Ceļu satiksmes drošība — Pieeja tirgum — Šķērslis — Samērīgums)

text:
               4.4.2009

               LV

               Eiropas Savienības Oficiālais Vēstnesis

               C 82/2

         Tiesas (virspalāta) 2009. gada 10. februāra spriedums — Eiropas Kopienu Komisija/Itālijas Republika
   (Lieta C-110/05) (1)

   (Valsts pienākumu neizpilde - EKL 28. pants - Jēdziens “pasākumi ar importa kvantitatīvajiem ierobežojumiem līdzvērtīgu iedarbību’ - Aizliegums dalībvalsts teritorijā mopēdiem, motocikliem, tricikliem un kvadricikliem vilkt piekabi - Ceļu satiksmes drošība - Pieeja tirgum - Šķērslis - Samērīgums)
   (2009/C 82/02)
   Tiesvedības valoda — itāļu
   Lietas dalībnieki

      Prasītāja: Eiropas Kopienu Komisija (pārstāvji — D. Rekja [D. Recchia] un F. Amato [F. Amato])

      Atbildētāja: Itālijas Republika (pārstāvji — I. M. Bragulja [I. M. Braguglia], pārstāvis, kam palīdz M. Fjorilli [M. Fiorilli], avvocato dello Stato)
   Priekšmets
   Valsts pienākumu neizpilde — EKL 28. panta pārkāpums — Valsts tiesību akti, kas aizliedz motorizētajiem transporta līdzekļiem, izņemot traktorus, vilkt piekabes
   Rezolutīvā daļa:

               1)

               prasību noraidīt;

               2)

               Eiropas Kopienu Komisija atlīdzina tiesāšanās izdevumus.

      (1)  OV C 115, 14.5.2005.


title: Lieta T-481/10: Prasība, kas celta 2010. gada 4. oktobrī — Département du Gers /Komisija

text:
               18.12.2010

               LV

               Eiropas Savienības Oficiālais Vēstnesis

               C 346/50

         Prasība, kas celta 2010. gada 4. oktobrī — Département du Gers/Komisija
   (Lieta T-481/10)
   ()
   2010/C 346/98
   Tiesvedības valoda — franču

      Lietas dalībnieki

      Prasītājs: Département du Gers (Auch, Francija) (pārstāvji — S. Mabile un J.-P. Mignard, avocats)

      Atbildētāja: Eiropas Komisija

      Prasītāja prasījumi:

               —

               atcelt Eiropas Komisijas 2010. gada 28. jūlija Lēmumu 2010/429/ES, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON 88017 x MON 810 (MON-88Ø17-3 x MON-ØØ81Ø-6), sastāv vai ir ražoti no tās;

               —

               piespriest Komisijai atlīdzināt tiesāšanās izdevumus.

      Pamati un galvenie argumenti

   Prasītāja izvirzītie pamati un galvenie argumenti ir identiski vai pēc būtības līdzīgi tiem, kas izvirzīti lietā T-478/10 Département du Gers/Komisija.


title: Tiesas spriedums (pirmā palāta) 2004. gada 15. jūlijā lietā C-443/02 (lūgums sniegt prejudiciālu nolēmumu, ko iesniedza Tribunale di Pordenone) Nicolas Schreiber (EKL 28. pants — Direktīva 98/8/EK — Biocīdo produktu laišana tirgū — Valsts pasākums, kas nosaka prasību saņemt atļauju, lai laistu tirgū sarkanā ciedrkoka plāksnes ar dabisku pretkožu iedarbību)

text:
               11.9.2004

               LV

               Eiropas Savienības Oficiālais Vēstnesis

               C 228/9

      TIESAS SPRIEDUMS

   (pirmā palāta)
   2004. gada 15. jūlijā
   lietā C-443/02 (lūgums sniegt prejudiciālu nolēmumu, ko iesniedza Tribunale di Pordenone) Nicolas Schreiber (1)

   (EKL 28. pants - Direktīva 98/8/EK - Biocīdo produktu laišana tirgū - Valsts pasākums, kas nosaka prasību saņemt atļauju, lai laistu tirgū sarkanā ciedrkoka plāksnes ar dabisku pretkožu iedarbību)
   (2004/C 228/17)
   Tiesvedības valoda: itāļu
   Lietā C-443/02 par lūgumu, ko Tiesai atbilstoši EKL 234. pantam iesniedza Tribunale di Pordenone (Itālija) nolūkā saņemt kriminālajā tiesvedībā šajā tiesā pret Nicolas Schreiber prejudiciālu nolēmumu par to, kā interpretēt Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (OV L 123, 1. lpp.), kā arī EKL 28. pantu, Tiesa, pirmā palāta, (šādā sastāvā: palātas priekšsēdētājs P. Jann (referents), tiesneši A. Rosas un S. von Bahr, tiesnese R. Silva de Lapuerta un tiesnesis K. Lenaerts, ģenerāladvokāts D. Ruiz-Jarabo Colomer, sekretāre L. Hewlett, galvenā administratore) 2004. gada 15. jūlijā ir pasludinājusi spriedumu, kura rezolutīvā daļa ir šāda:

               1)

               Eiropas Parlamenta un Padomes 1998. gada 16. februāra Direktīvas 98/8/EK par biocīdo produktu laišanu tirgū 3. panta 2. punkta ii) apakšpunkts neiestājas pret to, ka dalībvalsts pakļauj iepriekšējas atļaujas prasībai sarkanā ciedrkoka plākšņu ar dabisku pretkožu iedarbību, pārdošanu.
               Tādas plāksnes nevar tikt kvalificētas kā produkts, kas satur vienīgi “pamatvielu”, tā, lai tās drīkstētu laist tirgū Itālijā bez iepriekšējas atļaujas vai reģistrācijas, bet tās jākvalificē kā “biocīdais produkts” Direktīvas 98/8/EK nozīmē.

               2)

               Direktīvas 98/8/EK 4. panta 1. punkts neiestājas pret to, ka dalībvalsts pakļauj iepriekšējas atļaujas prasībai tādu sarkanā ciedrkoka plākšņu ar dabisku pretkožu iedarbību pārdošanu, kas likumīgi laistas tirgū citā dalībvalstī, bez nepieciešamības saņemt atļauju vai veikt reģistrāciju šajā citā dalībvalstī.

               3)

               Tas, ka dalībvalsts pakļauj iepriekšējas atļaujas prasībai tādu sarkanā ciedrkoka plākšņu ar dabisku pretkožu iedarbību pārdošanu, kas likumīgi laistas tirgū citā dalībvalstī, bez nepieciešamības saņemt atļauju vai veikt reģistrāciju šajā dalībvalstī, ir pasākums ar līdzvērtīgu iedarbību un pretējs EKL 28. pantam, tomēr to var atzīt par attaisnojamu ar iedzīvotāju veselības aizsardzības mērķi atbilstoši EKL 30. pantam.

      (1)  OV C 31, 8.2.2003.


title: Lieta C-466/07: Lūgums sniegt prejudiciālu nolēmumu — Izteikts ar Landesarbeitsgericht Düsseldorf (Vācija) 2007. gada 22. oktobra rīkojumu — Dietmar Klarenberg / Ferrotron Technologies GmbH

text:
               12.1.2008

               LV

               Eiropas Savienības Oficiālais Vēstnesis

               C 8/5

         Lūgums sniegt prejudiciālu nolēmumu — Izteikts ar Landesarbeitsgericht Düsseldorf (Vācija) 2007. gada 22. oktobra rīkojumu — Dietmar Klarenberg/Ferrotron Technologies GmbH

   (Lieta C-466/07)
   (2008/C 8/09)
   Tiesvedības valoda — vācu
   Iesniedzējtiesa
   Landesarbeitsgerichts Düsseldorf
   Lietas dalībnieki pamata procesā

      Prasītājs: Dietmar Klarenberg

      Atbildētāja: Ferrotron Technologies GmbH

   Prejudiciālais jautājums
   Vai uzņēmējsabiedrības vai uzņēmuma daļas īpašumtiesību pāreja citam īpašniekam 1. panta 1. punkta a) un b) apakšpunkta nozīmē Padomes 2001. gada 12. marta Direktīvā 2001/23/EK par dalībvalstu tiesību aktu tuvināšanu attiecībā uz darbinieku tiesību aizsardzību uzņēmumu, uzņēmējsabiedrību vai uzņēmumu un uzņēmējsabiedrību daļu īpašnieku maiņas gadījumā (1) ir tikai tad, ja jaunajam īpašniekam piederošā uzņēmējsabiedrības vai uzņēmuma daļa turpina darbību kā organizatoriski autonoma uzņēmējsabiedrības vai uzņēmuma daļa?

      (1)  OV L 82, 16. lpp.


title: Lieta T-361/12: Prasība, kas celta 2012. gada 6. augustā — Premiere Polish /ITSB — Donau Kanol ( “ECOFORCE” )

text:
               20.10.2012

               LV

               Eiropas Savienības Oficiālais Vēstnesis

               C 319/11

         Prasība, kas celta 2012. gada 6. augustā — Premiere Polish/ITSB — Donau Kanol (“ECOFORCE”)
   (Lieta T-361/12)
   2012/C 319/21
   Valoda, kādā sagatavots prasības pieteikums – angļu

      Lietas dalībnieki

      Prasītāja: Premiere Polish Co., Ltd (Cheltenham, Apvienotā Karaliste) (pārstāvji — C. Jones un M. Carter, Solicitors)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: Donau Kanol GmbH & Co KG (Ried im Traunkreis, Austrija)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2012. gada 8. jūnija lēmumu lietā R 851/2011-4;

               —

               apmierināt prasītājas Kopienas preču zīmes reģistrācijas pieteikumu Nr. 8777005 pilnībā vai, pakārtoti, nodot lietu atkārtotai izskatīšanai ITSB Apelāciju padomē;

               —

               piespriest ITSB atlīdzināt tiesāšanās izdevumus.

      Pamati un galvenie argumenti

      Kopienas preču zīmes reģistrācijas pieteikuma iesniedzēja: prasītāja

      Attiecīgā Kopienas preču zīme: vārdiska preču zīme “ECOFORCE” attiecībā uz precēm, kas ietilpst 3. klasē — Kopienas preču zīmes reģistrācijas pieteikums Nr. 8777005

      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece

      Pretstatītā preču zīme vai apzīmējums: Kopienas grafiskas preču zīmes “ECO FORTE” reģistrācija Nr. 7243173 attiecībā uz precēm, kas ietilpst 1., 3. un 5. klasē

      Iebildumu nodaļas lēmums: iebildumus apmierināt

      Apelāciju padomes lēmums: apelācijas sūdzību noraidīt

      Izvirzītie pamati: Padomes Regulas Nr. 207/2009 8. panta 1. punkta b) apakšpunkta pārkāpums


title: Pirmās instances tiesas spriedums 2004. gada 5. oktobrī lietā T-144/02 Richard J. Eagle u.c. pret Eiropas Kopienu Komisiju (Kopienas uzņēmuma JET nodarbinātie darbinieki — Vienlīdzīga attieksme — Pagaidu darbinieka statusa nepiemērošana — EAEK 152. pants — Saprātīgs termiņš — Ciestie zaudējumi)

text:
               18.12.2004

               LV

               Eiropas Savienības Oficiālais Vēstnesis

               C 314/15

      PIRMĀS INSTANCES TIESAS SPRIEDUMS

   2004. gada 5. oktobrī
   lietā T-144/02 Richard J. Eagle u.c. pret Eiropas Kopienu Komisiju (1)

   (Kopienas uzņēmuma JET nodarbinātie darbinieki - Vienlīdzīga attieksme - Pagaidu darbinieka statusa nepiemērošana - EAEK 152. pants - Saprātīgs termiņš - Ciestie zaudējumi)
   (2004/C 314/39)
   tiesvedības valoda - angļu
   Lietā T-144/02 Richard J. Eagle, ar dzīves vietu Oxon (Apvienotā Karaliste), un divpadsmit prasītāji, kuru vārdi ir norādīti pielikumā, ko pārstāv D.Beard, barrister, pret Eiropas Kopienu Komisiju (pārstāvji - J.Currall un L. Escobar Guerrero, kas norādīja adresi Luksemburgā), ko atbalsta Eiropas Savienības Padome (pārstāvji – J.-P. Hix un A. Pilette) par prasību atlīdzību par zaudējumiem, kas iespējami radušies no tā, ka prasītāji nevarēja tikt pieņemti darbā kā Kopienu pagaidu darbinieki ar darba vietu Kopienas uzņēmumā Joint European Torus (JET), Pirmās instances tiesa (pirmā palāta) šādā sastāvā: priekšsēdētājs B. Vesterdorf, tiesneši M. Jaeger un H. Legal, sekretārs J. Plingers, administrators, 2004. gada 5. oktobrī ir pasludinājusi spriedumu, kura rezolutīvā daļa ir šāda:

               1)

               Komisijai ir jāatlīdzina zaudējumi, ko cietis katrs prasītājs no tā, ka tie nevarēja tikt pieņemti darbā kā Kopienu pagaidu darbinieki ar darba vietu Kopienas uzņēmumā Joint European Torus (JET).

               2)

               Pusēm sešu mēnešu laikā no šī sprieduma dienas ir jānodod Pirmās instances tiesai zaudējumu atlīdzības summu, par kuru ir panākta vienošanās.

               3)

               Gadījumā, ja vienošanās netiek panākta, pusēm tajā pašā termiņā jāpaziņo Komisijai savus secinājumus, izteiktus ciparos.

               4)

               Izdevumu segšana ir atlikta.

      (1)  OV C 169, 13.7.2002.


title: Lieta C-68/11: Prasība, kas celta 2011. gada 16. februārī — Eiropas Komisija/Itālijas Republika

text:
               14.5.2011

               LV

               Eiropas Savienības Oficiālais Vēstnesis

               C 145/8

         Prasība, kas celta 2011. gada 16. februārī — Eiropas Komisija/Itālijas Republika
   (Lieta C-68/11)
   2011/C 145/10
   Tiesvedības valoda — itāļu

      Lietas dalībnieki

      Prasītāja: Eiropas Komisija (pārstāvji — A. Alcover San Pedro un S. Mortoni)

      Atbildētāja: Itālijas Republika

      Prasītājas prasījumi:

               —

               konstatēt, ka, vairākus gadus pēc kārtas pārsniedzot PM10 makrodaļiņu robežvērtības apkārtējā gaisā vairākās zonās un aglomerācijās, kas saistītas ar gaisa kvalitāti visā Itālijas teritorijā, Itālijas Republika nav izpildījusi pienākumus, kas tai paredzēti Padomes 1999. gada 22. aprīļa Direktīvas 1999/30/EK (1) par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā 5. panta 1. punktā, kurš kļuvis par Eiropas Parlamenta un Padomes 2008. gada 21. maija Direktīvas 2008/50/EK (2) par gaisa kvalitāti un tīrāku gaisu Eiropai 13. panta 1. punktu;

               —

               piespriest Itālijas Republikai atlīdzināt tiesāšanās izdevumus.

      Pamati un galvenie argumenti

   Direktīvas 1999/30 5. panta 1. punktā ir paredzēts, ka dalībvalstis veic pasākumus, kas vajadzīgi, lai nodrošinātu, ka PM10 makrodaļiņu koncentrācija apkārtējā gaisā direktīvas III pielikuma I iedaļā norādītajos termiņos nepārsniedz tajā noteiktās robežvērtības. Attiecīgais datums šajā gadījumā ir 2005. gada 1. janvāris.
   Komisijai izvērtējot ikgadējos ziņojumus, kas nosūtīti par 2005.–2007. gadu, atklājās, ka vairākās zonās un aglomerācijās ir pārsniegtas PM10 makrodaļiņu robežvērtības. Turklāt visjaunākie Itālijas nosūtītie dati par 2009. gadu liecina, ka dienas un/vai gada robežvērtības joprojām tiek pārsniegtas apmēram 70 zonās.
   Tādējādi Itālija nav izpildījusi pienākumus, kas tai izriet no Direktīvas 1999/30 5. panta 1. punkta, attiecībā uz zonām un gadiem.

      (1)  OV L 163, 41. lpp.

      (2)  OV L 152, 1. lpp.


title: Lieta T-491/13: Prasība, kas celta 2013. gada 11 septembrī — Perfetti Van Melle Benelux /ITSB — Kraft Foods Global Brands ( “TRIDENT PURE” )

text:
               23.11.2013

               LV

               Eiropas Savienības Oficiālais Vēstnesis

               C 344/60

         Prasība, kas celta 2013. gada 11 septembrī — Perfetti Van Melle Benelux/ITSB — Kraft Foods Global Brands (“TRIDENT PURE”)
   (Lieta T-491/13)
   2013/C 344/110
   Valoda, kādā sagatavots prasības pieteikums — angļu

      Lietas dalībnieki

      Prasītāja: Perfetti Van Melle Benelux BV (Breda, Nīderlande) (pārstāvji — P. Perani, G. Ghisletti un F. Braga, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: Kraft Foods Global Brands LLC (Northfield, Amerikas Savienotās Valstis)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2013. gada 9. jūlija lēmumu lietā R 706/2012-4 un

               —

               piespriest atbildētājam atlīdzināt šajā tiesvedībā radušos tiesāšanās izdevumus un otrai procesa ITSB Apelāciju padomē dalībniecei atlīdzināt šajā tiesvedībā un procesā Apelāciju padomē radušos tiesāšanās izdevumus.

      Pamati un galvenie argumenti

      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece

      Attiecīgā Kopienas preču zīme: vārdiska preču zīme “TRIDENT PURE” attiecībā uz precēm, kas ietilpst 30. klasē — Kopienas preču zīmes reģistrācija Nr. 9 352 642

      Iebildumu procesā pretstatītās preču zīmes vai apzīmējuma īpašniece: prasītāja

      Pretstatītā preču zīme vai apzīmējums: melnbalta grafiska preču zīme, kas ietver vārdiskus elementus “PURE WHITE”, attiecībā uz precēm, kas ietilpst 30. klasē — Kopienas preču zīme Nr. 6 771 869; melnbalta grafiska preču zīme, kas ietver vārdiskus elementus “mentos PURE FRESH PURE BREATH”, attiecībā uz precēm, kas ietilpst 30. klasē — Kopienas preču zīme Nr. 8 813 487; grafiska preču zīme baltā, gaiši zilā, zilā un zaļā krāsā, kas ietver vārdisku elementu “PURE”, attiecībā uz precēm, kas ietilpst 30. klasē — Kopienas preču zīmes reģistrācija Nr. 9 291 634; vārdiska preču zīme “PURE FRESH” attiecībā uz precēm, kas ietilpst 30. klasē — Francijas preču zīme Nr. 63 431 610; grafiska preču zīme dažādos zilos un baltos toņos, kas ietver vārdiskus elementus “mentos PURE FRESH”, attiecībā uz precēm, kas ietilpst 30. klasē — Starptautiska reģistrācija Nr. 932 886, kura ir spēkā Bulgārijā, Čehijas Republikā, Dānijā, Vācijā, Grieķijā, Spānijā, Francijā, Ungārijā, Polijā, Portugālē, Slovēnijā, Slovākijā, Somijā un Zviedrijā; melnbalta grafiska preču zīme, kas ietver vārdiskus elementus “mentos PURE FRESH” attiecībā uz precēm, kas ietilpst 30. klasē — Itālijas preču zīme Nr. 1 280 532; grafiska preču zīme dažādos zilos un baltos toņos, kas ietver vārdiskus elementus “mentos PURE FRESH”, attiecībā uz precēm, kas ietilpst 30. klasē — Beniluksa vārdiska preču zīme Nr. 820 421; grafiska melnbalta preču zīme, kas ietver vārdiskus elementus “mentos PURE WHITE”, attiecībā uz precēm, kas ietilpst 30. klasē — Beniluksa preču zīme Nr. 864 652

      Iebildumu nodaļas lēmums: iebildumus apmierināt

      Apelāciju padomes lēmums: apelācijas sūdzību pieņemt un iebildumus noraidīt

      Izvirzītie pamati: [Regulas par Kopienas preču zīmi] 8. panta 1. punkta b) apakšpunkta pārkāpums


title: Lieta T-387/13: Vispārējās tiesas 2015. gada 18. septembra spriedums – Federación Nacional de Cafeteros de Colombia/ITSB – Hautrive (“COLOMBIANO HOUSE”) Kopienas preču zīme — Iebildumu process — Kopienas grafiskas preču zīmes “COLOMBIANO HOUSE” reģistrācijas pieteikums — Agrāka aizsargātā ģeogrāfiskās izcelsmes norāde “Café de Colombia” — Regulas (EK) Nr. 510/2006 13. un 14. pants — Relatīvs atteikuma pamats — Regulas (EK) Nr. 207/2009 8. panta 4. punkts

text:
               3.11.2015

               LV

               Eiropas Savienības Oficiālais Vēstnesis

               C 363/31

         Vispārējās tiesas 2015. gada 18. septembra spriedums – Federación Nacional de Cafeteros de Colombia/ITSB – Hautrive (“COLOMBIANO HOUSE”)
   (Lieta T-387/13) (1)

   (Kopienas preču zīme - Iebildumu process - Kopienas grafiskas preču zīmes “COLOMBIANO HOUSE” reģistrācijas pieteikums - Agrāka aizsargātā ģeogrāfiskās izcelsmes norāde “Café de Colombia” - Regulas (EK) Nr. 510/2006 13. un 14. pants - Relatīvs atteikuma pamats - Regulas (EK) Nr. 207/2009 8. panta 4. punkts)
   (2015/C 363/39)
   Tiesvedības valoda – angļu

      Lietas dalībnieki

      Prasītāja: Federación Nacional de Cafeteros de Colombia (Bogota, Kolumbija) (pārstāvji – A. Pomares Caballero un M. Pomares Caballero, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvji – G. Bertoli un Ó. Mondéjar Ortuño)

      Otra procesa ITSB Apelācijas padomē dalībniece, persona, kas iestājusies lietā Vispārējā tiesā: Nadine Hélène Jeanne Hautrive (Chatou, Francija) (pārstāvis – J. Beaumont, avocat)

      Priekšmets

   Prasība par ITSB Apelācijas piektās padomes 2013. gada 17. maija lēmumu lietā R 757/2012–5 attiecībā uz iebildumu procesu starp Federación Nacional de Cafeteros de Colombia un Nadine Hélène Jeanne Hautrive k-dzi

      Rezolutīvā daļa:

               1)

               atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelācijas piektās padomes 2013. gada 17. maija lēmumu lietā R 757/2012–5;

               2)

               ITSB sedz savus, kā arī atlīdzina Federación Nacional de Cafeteros de Colombia tiesāšanās izdevumus;

               3)

               Nadine Hélène Jeanne Hautrive k-dze savus tiesāšanās izdevumus sedz pati.

      (1)  OV C 274, 21.9.2013.


title: Lieta F-59/07: Civildienesta tiesas (pirmā palāta) 2008. gada 30. jūnija rīkojums — Feral /Reģionu komiteja

text:
               15.8.2008

               LV

               Eiropas Savienības Oficiālais Vēstnesis

               C 209/74

         Civildienesta tiesas (pirmā palāta) 2008. gada 30. jūnija rīkojums — Feral/Reģionu komiteja
   (Lieta F-59/07) (1)

   (2008/C 209/138)

      Tiesvedības valoda — franču

   Pirmās palātas priekšsēdētājs ir izdevis rīkojumu sakarā ar izlīgumu izslēgt lietu no reģistra.

      (1)  OV C 199, 25.08.2007., 51. lpp.


title: Lieta C-144/15: Lūgums sniegt prejudiciālu nolēmumu, ko 2015. gada 26. martā iesniedza Hoge Raad der Nederlanden (Nīderlande) – Staatssecretaris van Financiën/Customs Support Holland BV

text:
               15.6.2015

               LV

               Eiropas Savienības Oficiālais Vēstnesis

               C 198/21

         Lūgums sniegt prejudiciālu nolēmumu, ko 2015. gada 26. martā iesniedza Hoge Raad der Nederlanden (Nīderlande) – Staatssecretaris van Financiën/Customs Support Holland BV

   (Lieta C-144/15)
   (2015/C 198/28)
   Tiesvedības valoda – holandiešu

      Iesniedzējtiesa

   Hoge Raad der Nederlanden

      Pamatlietas puses

      Kasācijas sūdzības iesniedzējs: Staatssecretaris van Financiën

      Atbildētāja kasācijas tiesvedībā: Customs Support Holland BV

      Prejudiciālie jautājumi

               1)

               Vai Kombinētās nomenklatūras pozīcija 2304 ir jāinterpretē tādējādi, ka šī tarifa pozīcija ietver arī sojas olbaltumvielu koncentrātu, kas rodas, kad no cietajiem atlikumiem (tā dēvētie sojas rauši), kuri iegūti, ekstrahējot sojas pupu eļļu, tiek atdalīti atlikušie tauki, ogļhidrāti (vai šķiedrvielas) un kaitīgās vielas, un kas šīs ekstrakcijas dēļ ir derīgs izmantošanai kā barības maisījuma sastāvdaļa ļoti jauniem teļiem?

               2)

               Ja atbilde ir noliedzoša, vai sojas olbaltumvielu koncentrāts, kas ir iegūts 1. jautājumā aprakstītajā veidā, ietilpst Kombinētās nomenklatūras pozīcijā 2308 vai 2309?


title: lieta C-87/05: Prasība pret Itālijas Republiku, ko Eiropas Kopienu Komisija iesniedza 2005. gada 18. februārī

text:
               16.4.2005

               LV

               Eiropas Savienības Oficiālais Vēstnesis

               C 93/19

         Prasība pret Itālijas Republiku, ko Eiropas Kopienu Komisija iesniedza 2005. gada 18. februārī
   (lieta C-87/05)
   (2005/C 93/35)
   tiesvedības valoda – itāļu
   Eiropas Kopienu Tiesā 2005. gada 18. februārī izskatīšanai ir iesniegta prasība pret Itālijas Republiku, ko cēla Eiropas Kopienu Komisija, kuru pārstāv B. Schima un D. Recchia, pārstāvji, kas norādīja adresi Luksemburgā.
   Prasītājas prasījumi Tiesai ir šādi:

               —

               atzīt, ka, nepieņemot normatīvus un administratīvus aktus, kas vajadzīgi, lai izpildītu Komisijas 2003. gada 3. februāra Direktīvu 2003/12/EK (1) par krūšu implantu pārklasificēšanu saistībā ar Direktīvu 93/42/EEK (2) par medicīnas ierīcēm, vai, jebkurā gadījumā, nedarot šos aktus zināmus Komisijai, Itālijas Republika nav izpildījusi pienākumus, ko tai uzliek šīs direktīvas 3. panta 1.punkts;

               —

               piespriest Itālijas Republikai atlīdzināt tiesāšanās izdevumus.

         Pamati un galvenie argumenti
   Termiņš Direktīvas transponēšanai bija 2003. gada 1. augusts.

      (1)  OV L 28, 04.02.2003., 43. lpp.

      (2)  OV L 169, 12.07.1993., 1.lpp.


title: Lieta T-517/10: Prasība, kas celta 2010. gada 4. novembrī — Pharmazeutische Fabrik Evers /ITSB — Ozone Laboratories Pharma ( HYPOCHOL )

text:
               15.1.2011

               LV

               Eiropas Savienības Oficiālais Vēstnesis

               C 13/31

         Prasība, kas celta 2010. gada 4. novembrī — Pharmazeutische Fabrik Evers/ITSB — Ozone Laboratories Pharma (“HYPOCHOL”)
   (Lieta T-517/10)
   ()
   2011/C 13/60
   Valoda, kādā sagatavots prasības pieteikums — angļu

      Lietas dalībnieki

      Prasītāja: Pharmazeutische Fabrik Evers GmbH & Co. KG (Pinneberg, Vācija) (pārstāvji — R. Kaase un R. Möller, lawyers)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: Ozone Laboratories Pharma SA (Bukareste, Rumānija)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2010. gada 1. septembra lēmumu lietā R 1332/2009-4 un

               —

               piespriest atbildētājam atlīdzināt tiesāšanās izdevumus.

      Pamati un galvenie argumenti

      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece

      Attiecīgā Kopienas preču zīme: vārdiska preču zīme “HYPOCHOL” attiecībā uz precēm, kas ietilpst 5. klasē — Kopienas preču zīmes reģistrācijas pieteikums Nr. 5718069

      Iebildumu procesā pretstatītās preču zīmes vai apzīmējuma īpašniece: prasītāja

      Pretstatītā preču zīme vai apzīmējums: Vācijas grafiskas preču zīmes “HITRECHOL” reģistrācija Nr. 1171145 attiecībā uz precēm, kas ietilpst 5. klasē

      Iebildumu nodaļas lēmums: iebildumus noraidīt

      Apelāciju padomes lēmums: apelācijas sūdzību noraidīt

      Izvirzītie pamati: Padomes Regulas (EK) Nr. 207/2009 8. panta 1. punkta b) apakšpunkta pārkāpums, jo Apelāciju padome kļūdaini pieņēma, ka apzīmējumu līdzības neesamības dēļ nepastāvēja preču zīmju sajaukšanas iespēja


title: Lieta C-399/13 P: Apelācijas sūdzība, ko par Vispārējās tiesas (astotā palāta) 2013. gada 7. jūnija spriedumu lietā T-93/11 Stichting Corporate Europe Observatory /Eiropas Komisija 2013. gada 11. jūlijā iesniedza Stichting Corporate Europe Observatory

text:
               21.9.2013

               LV

               Eiropas Savienības Oficiālais Vēstnesis

               C 274/13

         Apelācijas sūdzība, ko par Vispārējās tiesas (astotā palāta) 2013. gada 7. jūnija spriedumu lietā T-93/11 Stichting Corporate Europe Observatory/Eiropas Komisija 2013. gada 11. jūlijā iesniedza Stichting Corporate Europe Observatory

   (Lieta C-399/13 P)
   2013/C 274/21
   Tiesvedības valoda — angļu

      Lietas dalībnieki

      Apelācijas sūdzības iesniedzēja: Stichting Corporate Europe Observatory (pārstāvis — S. Crosby, Solicitor)

      Pārējās lietas dalībnieces: Eiropas Komisija un Vācijas Federatīvā Republika

      Apelācijas sūdzības iesniedzējas prasījumi:

               —

               apmierināt apelācijas sūdzību, atcelt Vispārējās tiesas 2013. gada 7. jūnija spriedumu un atcelt Komisijas 2010. gada 6. decembra lēmumu;

               —

               piespriest Komisijai atlīdzināt apelācijas sūdzības iesniedzējas tiesāšanās izdevumus, kas tai radušies šajā apelācijas tiesvedībā un atcelšanas procesā Vispārējā tiesā.

      Pamati un galvenie argumenti

   Apelācijas sūdzības iesniedzēja apgalvo, ka Vispārējā tiesa ir pieļāvusi trīs kļūdas tiesību piemērošanā:

               1)

               kļūdu tiesību piemērošanā, apgalvojot, ka Tirdzniecības ģenerāldirektorāta rokasgrāmata par piekļuvi dokumentiem (Vademecum) nav vērsta uz ārēju seku radīšanu;

               2)

               kļūdu tiesību piemērošanā, neņemot vērā prezumpciju, ka dokumenti bija paredzēti plašam personu lokam;

               3)

               kļūdu tiesību piemērošanā, apgalvojot, ka šajos apstākļos konfidencialitāte nebija netieši atcelta.


title: Lieta T-684/13: Vispārējās tiesas 2015. gada 25. septembra spriedums – Copernicus-Trademarks/ITSB – Bolloré (“BLUECO”) Kopienas preču zīme — Iebildumu process — Kopienas vārdiskas preču zīmes “BLUECO” reģistrācijas pieteikums — Agrāka Kopienas vārdiska preču zīme “BLUECAR” — Relatīvs atteikuma pamats — Sajaukšanas iespēja — Agrākas preču zīmes atšķirtspēja — Regulas (EK) Nr. 207/2009 8. panta 1. punkta b) apakšpunkts — Lūgums par grozīšanu, ko izteikusi persona, kas iestājusies lietā — Regulas Nr. 207/2009 65. panta 4. punkts

text:
               23.11.2015

               LV

               Eiropas Savienības Oficiālais Vēstnesis

               C 389/42

         Vispārējās tiesas 2015. gada 25. septembra spriedums – Copernicus-Trademarks/ITSB – Bolloré (“BLUECO”)
   (Lieta T-684/13) (1)

   (Kopienas preču zīme - Iebildumu process - Kopienas vārdiskas preču zīmes “BLUECO” reģistrācijas pieteikums - Agrāka Kopienas vārdiska preču zīme “BLUECAR” - Relatīvs atteikuma pamats - Sajaukšanas iespēja - Agrākas preču zīmes atšķirtspēja - Regulas (EK) Nr. 207/2009 8. panta 1. punkta b) apakšpunkts - Lūgums par grozīšanu, ko izteikusi persona, kas iestājusies lietā - Regulas Nr. 207/2009 65. panta 4. punkts)
   (2015/C 389/44)
   Tiesvedības valoda – vācu

      Lietas dalībnieki

      Prasītāja: Copernicus-Trademarks Ltd (Borhemvuda, Apvienotā Karaliste) (pārstāvji – L. Pechan un S. Körber, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis – A. Schifko)

      Otra procesa ITSB Apelācijas padomē dalībniece, persona, kas iestājusies lietā Vispārējā tiesā: Bolloré SA (Erge-Gaberika, Francija) (pārstāvji – sākotnēji B. Fontaine, vēlāk O. Legrand, advokāti)

      Priekšmets

   Prasība par ITSB Apelācijas pirmās padomes 2013. gada 8. oktobra lēmumu lietā R 2029/2012–1 attiecībā uz iebildumu procesu starp Bolloré SA un Copernicus-Trademarks Ltd

      Rezolutīvā daļa:

               1)

               prasību noraidīt;

               2)

               Bolloré SA izvirzītos prasījumus par grozīšanu noraidīt;

               3)

               Copernicus-Trademarks Ltd atlīdzina tiesāšanās izdevumus.

      (1)  OV C 52, 22.2.2014.


title: Lieta T-20/06: Pirmās instances tiesas 2008. gada 4. jūlija rīkojums — Grammatikopoulos /ITSB — National Academy of Recording Arts and Sciences ( GRAMMY )

text:
               15.8.2008

               LV

               Eiropas Savienības Oficiālais Vēstnesis

               C 209/66

         Pirmās instances tiesas 2008. gada 4. jūlija rīkojums — Grammatikopoulos/ITSB — National Academy of Recording Arts and Sciences (“GRAMMY”)
   (Lieta T-20/06) (1)

   (2008/C 209/117)

      Tiesvedības valoda — angļu

   Piektās palātas priekšsēdētājs ir izdevis rīkojumu izslēgt lietu no reģistra.

      (1)  OV C 131, 3.6.2006.


title: Lieta T-248/08 P: Apelācijas sūdzība, ko 2008. gada 23. jūnijā iesniedzis Frantisek Doktor par Civildienesta tiesas 2008. gada 16. aprīļa spriedumu lietā F-73/07 Doktor /Padome

text:
               30.8.2008

               LV

               Eiropas Savienības Oficiālais Vēstnesis

               C 223/52

         Apelācijas sūdzība, ko 2008. gada 23. jūnijā iesniedzis Frantisek Doktor par Civildienesta tiesas 2008. gada 16. aprīļa spriedumu lietā F-73/07 Doktor/Padome
   (Lieta T-248/08 P)
   (2008/C 223/91)
   Tiesvedības valoda — franču
   Lietas dalībnieki

      Apelācijas sūdzības iesniedzējs: Frantisek Doktor, Bratislava (Slovākija) (pārstāvji — S. Rodrigues un C. Bernard-Glanz, advokāti)

      Cits lietas dalībnieks: Eiropas Savienības Padome
   Apelācijas sūdzības iesniedzēja prasījumi

               —

               atcelt Eiropas Savienības Civildienesta tiesas 2008. gada 16. aprīļa spriedumu lietā F-73/07;

               —

               apmierināt prasītāja pirmajā instancē iesniegtos prasījumus par atcelšanu un zaudējumu atlīdzību;

               —

               piespriest atbildētājai pirmajā instancē atlīdzināt visus tiesāšanās izdevumus, kas radušies, iesniedzot prasību un apelācijas sūdzību.

         Pamati un galvenie argumenti
   Ar šo apelācijas sūdzību prasītājs lūdz atcelt Civildienesta tiesas 2008. gada 16. aprīļa spriedumu, kas taisīts lietā F-73/07 Doktor/Padome, noraidot prasību, ar kuru prasītājs lūdza, pirmkārt, atcelt Padomes lēmumu atlaist prasītāju no darba pārbaudes laika beigās un, otrkārt, prasību atlīdzināt zaudējumus par, iespējams, nodarīto profesionālo, finansiālo un morālo kaitējumu.
   Savas apelācijas sūdzības pamatojumam prasītājs apgalvo, ka Civildienesta tiesa ir i) sagrozījusi dažus pierādījumus, it īpaši, vairākus savus secinājumus pamatojot ar tai iesniegto lietas materiālu neprecīzu materiāltiesisko izvērtējumu; ii) pārkāpusi prasītāja tiesības uz aizstāvību, neņemot vērā vai neatbildot uz vairākiem tai iesniegtiem pamatiem vai argumentiem; un iii) pieļāvusi divas tiesību kļūdas attiecībā uz savu Kopienu tiesību interpretāciju par prasītāja tiesībām pabeigt tā stāžu normālos apstākļos un administrācijas iespēju papildināt iebildumu pamatojumu rakstveida procesa stadijā Kopienu tiesās.


title: Lieta C-195/10: Tiesas priekšsēdētāja 2010. gada 8. novembra rīkojums — Eiropas Komisija/Igaunijas Republika

text:
               29.1.2011

               LV

               Eiropas Savienības Oficiālais Vēstnesis

               C 30/32

         Tiesas priekšsēdētāja 2010. gada 8. novembra rīkojums — Eiropas Komisija/Igaunijas Republika
   (Lieta C-195/10) (1)

   ()
   2011/C 30/55
   Tiesvedības valoda — igauņu
   Tiesas priekšsēdētājs ir izdevis rīkojumu izslēgt lietu no reģistra.

      (1)  OV C 179, 03.07.2010.